ועדת הכלכלה, כנסת 18, פרוטוקול מספר 143, 2009-12-29 12:00

יצחק וקנין: בוקר טוב.

יצחק וקנין: אני פותח את ישיבת ועדת הכלכלה.

יצחק וקנין: על סדר היום: תקנות הטיס (אגרות רישום, רישוי ותיעוד), התש"ע-2009.

יצחק וקנין: אנחנו נמצאים בהקראת התקנות ובאישורים.

יצחק וקנין: הבנתי שבתקנה 12 ישנו נוסח חדש.

יצחק וקנין: מי מקריא את הנוסח החדש?

רננה שחר: אנחנו נרצה לבקש תיקון בתקנה 3א.

לאה ורון: אדוני מוכן לקיים דיון מחדש ולפתוח בקשה לדיון מחדש?

יצחק וקנין: בתנאי שזה לא שינוי מהותי.

רננה שחר: לא.

רננה שחר: זה שינוי שביקשו התעשייה האווירית שמבחינתנו הוא נכון.

לאה ורון: אז אתה מאשר את הבקשה לדיון מחדש.

יצחק וקנין: כן.

רננה שחר: בסעיף 3א כתוב: "המבקש לקבל לגבי כלי טיס תעודת רישום לסחרן", אנחנו מבקשים למחוק את המילים "לגבי כלי טייס", דהיינו, "מבקש לקבל תעודת רישום לסחרן".

רננה שחר: אני אסביר שתעודת רישום לסחרן לא ניתנת לכל כלי בנפרד אלא ניתנת תעודה אחת שאיתה הסחרן יכול להטיס את הכלים שהוא רוצה למכור ובלבד שמתקיימים תנאים בתקנות הרישום להטסה.

יצחק וקנין: יש הערות לתיקון?

יצחק וקנין: אין.

יצחק וקנין: אם כך, אנחנו נצביע בעד התיקון.

יצחק וקנין: מי בעד התיקון כפי שהוצע?

יצחק וקנין: הצבעה בעד – רוב נגד – אין נמנעים – אין

יצחק וקנין: אם כן, הסעיף אושר.

יצחק וקנין: אנחנו נעבור לסעיף 12.

רננה שחר: בתקנה 12 שקלנו שוב את נושא אגרת אישור כושר אווירי ליצוא, כפי שהעלו קלוב התעופה.

רננה שחר: הוספנו מדרגות משקלים הנמוכים, כפי שקיים בתקנות 7 ו-8 בתעודת כושר טיסה.

רננה שחר: אני אקריא את כל המדרגות.

רננה שחר: 12 (א) המבקש אישור כושר אווירי ליצוא כלי טייס ישלם בעת הגשת הבקשה אגרה לפי משקל כלי הטייס כמפורט להלן: משקל כלי הטייס בק"ג בשקלים חדשים (1) עד 200 400 (2) יותר מ-200 עד 700 500 (3) יותר מ-700 עד 2,000 1,100 (4) יותר מ-2,000 עד 5,700 1,500 (5) יותר מ-2,000 עד 5,700 2,220 (6) יותר מ-5,700 עד 45,000 11,100 (7) יותר מ-45,000 22,200" זה התיקון.

יצחק וקנין: יש הערות?

יצחק וקנין: מי בעד התיקון?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

יצחק וקנין: אנחנו עוברים לסעיף 18.

רננה שחר: רק עוד בקשה אחת.

רננה שחר: בתקנה 13(ב) אם היועץ המשפטי של הוועדה רוצה שנמחק את המילה "הוצהר" אז אנחנו מסכימים.

איתי עצמון: זה לגבי השאלה ששאלתי אתכם אתמול?

רננה שחר: "אשר לגביו הוכח".

יצחק וקנין: אם כן, אני פותח שוב את הסעיף הזה.

רננה שחר: אני אקריא את 13ב.

יצחק וקנין: יש הערות?

יצחק וקנין: אין.

יצחק וקנין: הצבעה בעד – רוב נגד – אין נמנעים אין

יצחק וקנין: אם כן התיקון אושר והסעיף אושר.

יצחק וקנין: אנחנו בסעיף 17.

יצחק וקנין: אין הערות.

יצחק וקנין: מי בעד הסעיף?

יצחק וקנין: הצבעה בעד – רוב נגד – אין נמנעים אין

יצחק וקנין: אם כן, הסעיף אושר.

יצחק וקנין: סעיף 18.

איתי עצמון: כתבתם "באותה שנה".

איתי עצמון: אם למשל שילמתי אגרת רישיון ב-2009 ועכשיו אנחנו מדברים על 2010.

איתי עצמון: אולי צריך לומר "בשנה שחלפה מיום הגשת הבקשה".

איתי עצמון: כשאתם אומרים באותה שנה יכול להיווצר מצב שמישהו שילם עכשיו ובעוד חודש הוא יצטרך לשלם שוב.

איתי עצמון: זה כבר כאילו לא אותה שנה.

רננה שחר: באותה שנה מדובר על שנת כספים.

איתי עצמון: גם לפי חוק הפרשנות מדובר על שנה.

יצחק וקנין: מה הכוונה בסעיף ב', "מבקש תעודה רפואית שאינו עובד טייס ישלם בעת הגשת הבקשה אגרה של 70 שקלים חדשים".

רננה שחר: טייס מתלמד לפני שהוא מקבל רישיון והוא עדיין לא עובד טייס, הוא רק מבקש רישיון עובד טייס, הוא צריך לשלם אגרה כדי לקבל תעודה רפואית.

גיורא רום: זה לצורך קבלת האישור להיות חניך בבית ספר לטיסה.

לאה ורון: אבל אותם 70 שקלים שהוא משלם, הם עבור הבדיקה הרפואית או עבור התעודה?

לאה ורון: בנוסף לאישור יש עוד עלות עבור בדיקה רפואית?

לאה ורון: אי-אפשר להבין מהנוסח למה הכוונה.

רננה שחר: הכוונה היא לתעודות.

רננה שחר: התשלום הוא עבור התעודה הרפואית.

לאה ורון: זאת אומרת שבנוסף לתשלום עבור הנפקת התעודה הוא משלם סכום כלשהו עבור בדיקה רפואית.

רננה שחר: הבדיקה הרפואית מתבצעת על ידי מכונים פרטיים, היא לא מתבצעת על ידי הממשלה.

רננה שחר: הוא משלם את הסכומים כפי שהוא נדרש על ידי המכון.

רננה שחר: זה לא עובר אלינו, אנחנו לא מבצעים את זה.

יצחק וקנין: עבור מה אתם גובים את ה-70 שקלים?

רננה שחר: עבור כל הפיקוח.

דפנה עין דור: בדיקת האישורים הרפואיים, אישורים.

דפנה עין דור: אם יש בדיקה נוספת שצריך להעמיק את הבדיקה.

דפנה עין דור: יש דברים שצריך להעמיק מהם את הבדיקה וצריך למקד אותם לתחום הטייס.

רננה שחר: כל המערך של הנחיית הרופאים המורשים, הדרכתם.

יצחק וקנין: אני רוצה להבין.

יצחק וקנין: אני רוצה היום ללמוד טייס.

יצחק וקנין: אני מגיע אליכם ואתם שולחים אותי לעשות את כל הבדיקות מאלף עד תו, כל מה שאני צריך כדי ללמוד טייס.

יצחק וקנין: מה העניין של ללכת ולחזור שוב פעם?

יצחק וקנין: כרגע אני מתחיל ללמוד.

יצחק וקנין: הגעתי אליכם ואתם שולחים אותי לעשות בדיקות כדי לראות אם אני כשיר ללמוד.

רננה שחר: אם אתה כשיר אתה מקבל תעודה רפואית.

יצחק וקנין: אז הבדיקות שלכם לתעודה הרפואית הזאת עולים 70 שקלים?

רננה שחר: לא, התעודה עולה 70 שקלים ואנחנו מנפיקים את התעודה.

יצחק וקנין: אתם מנפיקים לו את התעודה?

רננה שחר: כן.

עמרי טלמון: אדוני.

עמרי טלמון: אני עמרי טלמון מקלוב התעופה.

עמרי טלמון: אני בסך הכול טס 40 שנה.

עמרי טלמון: בכל 40 השנה האלה, מי שמנפיק את התעודה זה הרופא שבודק אותי.

עמרי טלמון: הוא שולח העתק מזה לרשות התעופה האזרחית ושם זה מתויק.

עמרי טלמון: אם תשים לב - - -

יצחק וקנין: עד היום היתה גבייה כזאת?

רננה שחר: כן, בוודאי.

עמרי טלמון: היתה אבל השאלה היא האם צריך אותה.

עמרי טלמון: כשנגיע לפרק החמישי אומר כמה דברים כלליים לגבי כל הנושא הזה.

לאה ורון: האגרות היו ובהצעה שמונחת כעת לפני הוועדה יש אפילו הפחתה באגרות.

עמרי טלמון: זה אגרות רישוי.

עמרי טלמון: יש לשים לב שלתעודה הרפואית הזאת יש כמה וכמה מחירים, 70 שקלים, 150 שקלים, 170 שקלים, 200 שקלים, זה תלוי בסעיף.

עמרי טלמון: אדם מבוגר כמוני שצריך להיבדק לעיתים יותר קרובות, זה עולה לו הרבה יותר כסף.

עמרי טלמון: אמנם גובים ממנו 170 במקום 200 אבל הואיל והתדירות היא כפולה אז זה 340 במקום 200.

עמרי טלמון: נשאלת השאלה האם זקן כמוני לא ראוי לאיזו התחשבות.

עמרי טלמון: למשל, העירייה נותנת הנחה ובחניונים יש הנחה אז למה לא פה?

עמרי טלמון: להיפך, פה יש קנס.

עמרי טלמון: הערה כללית לכל הנושא של אגרות הרישוי.

עמרי טלמון: כשאדוני ירצה ללמוד לטוס, אני מקווה במהרה בימנו, המפגש הראשון שלו עם עולם הטיס הוא עם האגרות של רשות התעופה האזרחית.

עמרי טלמון: המפגש הזה יימשך לאורך שנים, כאשר מחוץ לאגרות עצמן יש גם נושא של איך משלמים אותן.

עמרי טלמון: רשות התעופה האזרחית היא חריק בנוף כי שם משלמים בשיטות של המאה ה-19 או תחילת ה-120, בניגוד לכל משרד ממשלתי אחר, לרבות משרד התחבורה, שניתן לשלם את האגרות בישיבה נוחה בכורסא בבית דרך האינטרנט.

עמרי טלמון: זה לא קורה ברשות התעופה האזרחית.

עמרי טלמון: אבל הנושא הזה של האגרות הוא נושא כבד - - -

לאה ורון: איך משלמים את האגרות?

עמרי טלמון: כאשר אני צריך תעודה רפואית, אני מתקשר לבחורה נחמדה ששמה שלומית.

עמרי טלמון: היא שולחת לי בדואר תלוש לבנק הדואר, שמודפס על ידה עם כל הפרטים.

עמרי טלמון: רק עם התלוש הזה אפשר לשלם.

עמרי טלמון: אני לא יכול להיכנס לבנק הדואר ולקחת תלוש ולמלא אותו.

עמרי טלמון: עם זה אני צריך ללכת לבנק הדואר, לשלם את התשלום, ללכת למקום שיש בו פקס ולשלוח את זה בפקס לרשות התעופה האזרחית.

יצחק וקנין: אני פונה למשרד התחבורה.

יצחק וקנין: התקדמתם הרבה בנושא של הרישיונות וכל שאר הדברים כי היום אפשר לעשות את הדברים בצורה הרבה יותר מהירה, דרך הדואר, אינטרנט.

יצחק וקנין: גם משרד הפנים התקדם עם תעודות הזהות.

יצחק וקנין: אני לא יודע למה אתם – אני לא רוצה לומר מילים לא - - -

גיורא רום: אני מנהל רשות התעופה האזרחית.

גיורא רום: אני, יחד עם עוד 100 אנשים צריכים לתקן חורבן שנוצר במשך עשרות שנים כתוצאה מהזנחה של הממשלה, אולי גם של הכנסת, שהביא את התעופה האזרחית על עברי פי פחת.

גיורא רום: רשימת הדברים שאנחנו צריכים לתקן עמוקה מים.

גיורא רום: הנקודה שהעלה מר טלמון, כלומר, תשלום אגרות שלא על ידי הגעה פיזית לרשות, תושלם בסוף שנת 2010.

גיורא רום: ביוני 2010 יהיה פיילוט על 6 אגרות שבחרנו, אבל כל האגרות כולן תשולמנה בטכניקה שמקובלת במקומות אחרים, בסוף 2010.

גיורא רום: זה אחד מתוך מאות פריטי עבודה שאנחנו עושים לשפץ ולתקן את התעופה.

גיורא רום: הדבר היחיד שאנחנו מבקשים זה לקבל זמן לעבוד ושכמה שפחות יבלבלו לנו את המוח.

גיורא רום: אנחנו לא זקוקים לכל כך הרבה עצות.

גיורא רום: אנחנו יודעים יותר טוב ממרבית האנשים מה לעשות בשביל לתקן את התעופה האזרחית.

דיוויד גולן: אני לא כל-כך מסכים איתך גיורא.

דיוויד גולן: אני לא כל-כך מסכים איתך, אל תרוץ.

דיוויד גולן: אדוני היושב ראש, שמי דיוויד גולן, מנכ"ל כים ניר שירותי תעופה.

דיוויד גולן: הנושא עדיין פתוח בנושא ההגדר החקלאי.

דיוויד גולן: אתמול עזבנו פה את הישיבה - - -

גיורא רום: על מה אתה לא מסכים איתי?

דיוויד גולן: שאתה אומר שאנחנו לא מבינים בתעופה.

גיורא רום: אני לא אמרתי שאתם לא מבינים בתעופה.

דיוויד גולן: אמרת: תעזוב אותנו.

דיוויד גולן: תחזור לזה ותראה את זה.

דיוויד גולן: מה זה אנחנו לא מבינים?

דיוויד גולן: יושבים פה אנשים עם 50 שנה ניסיון.

גיורא רום: אני לא אמרתי שאתם לא מבינים, אמרתי תנו לעבוד.

גיורא רום: אמרתי שאנחנו מבינים, לא אמרתי מה אתם, אמרתי שאנחנו מבינים.

גיורא רום: אתה רוצה את הפרוטוקול?

גיורא רום: אני אתן לך את הפרוטוקול.

גיורא רום: לעולם אל תצטט אותי לא נכון.

יצחק וקנין: אני מבקש, בשום פנים ואופן לא דו-שיח.

ירון אשכולות: אדוני, אני רוצה לקחת אגרה אחת:

ירון אשכולות: אגרת רישוי למכונאים ורשיונות למוסך.

ירון אשכולות: בשנת 2005 כימניר שילמה 8,300 שקלים.

ירון אשכולות: עם פחות מכונאים, היום ב-2009 אנחנו משלמים 44,810 שקלים.

ירון אשכולות: היום יש לנו 10 מכונאים פחות.

יצחק וקנין: מה הסיבה?

יצחק וקנין: יש לכם פחות כלי טייס?

ירון אשכולות: לא.

ירון אשכולות: פשוט הם מחליטים, מתי מעלים, הם עושים מה שהם רוצים.

יצחק וקנין: אני לא חושב שזאת החלטה שרירותית שלהם.

יצחק וקנין: בדרך כלל הדברים האלה מגיעים לוועדה והם מאושרים.

דיוויד גולן: אדוני היושב ראש.

דיוויד גולן: הבאתי איתי את כל האגרות ששילמנו משנת 2005 עד 2009.

יצחק וקנין: כמה שילמת בסוף 2009?

דיוויד גולן: ב-2009 שילמנו 143,155 שקלים.

יצחק וקנין: בהתאם למה נקבע התשלום שלכם, בהתאם לאותם קריטריונים שנקבעו פה?

דיוויד גולן: אנחנו לא יודעים לפי מה.

דיוויד גולן: אנחנו היינו בהגדר חקלאי.

דיוויד גולן: היום הוריד לנו את ההגדר החקלאי.

דיוויד גולן: בשיחה איתם כרגע הם החליטו שאין יותר.

יצחק וקנין: מה זה הגדר חקלאי?

דיוויד גולן: אנחנו חברה חקלאית.

דיוויד גולן: אנחנו חברה שמרססת.

דיוויד גולן: היום אין לנו את זה.

דיוויד גולן: עד היום שילמתי 1,600 שקל למטוס והם העלו את זה ל-7,000 שקלים.

דיוויד גולן: זה מה שהם עשו.

ירון אשכולות: אני מחברת כימניר.

ירון אשכולות: הבקשה הספציפית היא להחזיר את ההגדר החקלאי שלגביו היו תעריפים בעבר.

ירון אשכולות: בעבר, באותה תקנה שעכשיו דנים בנוסח המתוקן שלה, הופיע בעבר הגדר חקלאי כסקציה מיוחדת עם תעריפים מוזלים, כנראה מתוך הכרה בייחודה של החקלאות והצורך של התעופה החקלאית - - -

יצחק וקנין: אתם מדברים על ריסוס הכותנה, אם אני לא טועה.

ירון אשכולות: כותנה, תפוחי אדמה.

יצחק וקנין: מה הסיבה ששיניתם את התעריף בצורה קיצונית כזאת?

גדי רגב: אני ראש מטה של רשות התעופה האזרחית.

גדי רגב: צריך להבהיר.

גדי רגב: האדון מדבר על תעריפים של 2005 ולא על התעריפים של 2009.

גדי רגב: נכון שב-2005 היו תעריפים מאוד מוזלים.

גדי רגב: אנחנו מנסים עכשיו להשוות את 2009 לתעריפים החדשים.

גדי רגב: התעריפים החדשים לא הועלו.

גדי רגב: אתם קיבלתם את הטבלה.

גדי רגב: תעריפי 2010 בהקשר הספציפי הזה של מכון בדק לא הועלו.

גדי רגב: תיאורטית או מעשית, בגלל אי עדכון מדד, הם הורדו.

גדי רגב: זאת סוגיה ראשונה.

יצחק וקנין: מה לגבי הטענה הספציפית.

יצחק וקנין: הוא טוען פה שבקטע החקלאי יש פה קפיצה מ-1,000 שקלים ל-7,000 שקלים.

גדי רגב: זה בהקשר הספציפי של מכון בדק שלהם והוא לא הועלה.

גדי רגב: בהיבט הכולל קיבלנו מהם פניה, בעקבות הדיון שהיה פה אתמול, שבו הם הגישו מכתב עם סדרה של בקשות והערות שעל פיהם שלכאורה העלינו מאוד את התעריפים ואנחנו מתבקשים להוריד אותם בצורה משמעותית.

גדי רגב: להערכתנו זה מגזר עסקי לכל דבר ועניין והשוונו את המגזר הזה למגזרים עסקיים אחרים בתעופה.

גדי רגב: לא היית אתמול בדיון, רק להבהיר את הנקודה.

גדי רגב: האגרות מבוססות בצורה כזאת שלטייסים פרטיים ולבעלי מטוסים פרטיים הורדנו בצורה משמעותית את האגרות.

יצחק וקנין: אני רואה את זה.

גדי רגב: לחברות השתדלנו להשאיר או אפילו להוריד.

גדי רגב: יש מקומות שלא עדכנו את מדד ויש מקומות שבלטו בצורה יוצאת דופן בזה שהיו באי קונסיסטנטיות עם הדברים האחרים ולכן השווינו אותם לעסקים באותם סדרי גודל.

גדי רגב: אפשר לראות את זה במסמך שהעברנו לכם.

גדי רגב: אנחנו חושבים שאת כל הנושא של סובסידיה למגזר החקלאי לא הסכום שמדובר פה, שהוא סדר גודל בין 2,000 ל-15,000 שקלים, לא זה מה שיביא את הפיתרון.

גדי רגב: אנחנו חושבים שאם המגזר החקלאי צריך לקבל פיתרון, הפיתרון צריך לבוא דרך משרד החקלאות או דרך איזו ראייה כוללת של הכנסת ולא דרך איזו אגרה מאוד ספציפית על חברת ריסוס ספציפית.

גדי רגב: זאת עמדתנו.

דפנה עין דור: מעבר לכך, אף אחד לא מבטיח שברגע שתוריד לחברה את הריסוס, זה באמת יגיע לחקלאים.

דפנה עין דור: יש חברה אחת שמבצעת ריסוס.

דיוויד גולן: אתם כל-כך טועים.

ירון אשכולות: יש יותר מחברה אחת.

ירון אשכולות: יש לפחות 2 חברות בשוק.

ירון אשכולות: זה שוק תחרותי מלא.

דפנה עין דור: מדובר פה במשהו שלא בטוח שיגיע ישירות לחקלאי.

דפנה עין דור: בעינינו הסבסוד צריך להיות ישירות לחקלאי.

רננה שחר: הערה אחרונה.

רננה שחר: תקנה 18, שאותה אנחנו מקריאים עכשיו, בוודאי לא כללה שום התייחסות להגדר חקלאי.

איתי עצמון: את רוצה להתייחס לשאלה שהעליתי קודם?

רננה שחר: אני אמקד במה מדובר.

רננה שחר: מי שחייב בבדיקה רפואית יותר מכל שנה זה מי שצריך תעודה רפואית סוג 1 שזה טייסים ובקרים מעל גיל 40.

רננה שחר: אדם שנהיה טייס או בקר והוא מעל 40, זה ממוקד כלפיו.

רננה שחר: ניתן לקבל את הבקשה שלכם שזה יהיה "אם שילם בשנה שחלפה מיום" - - -

איתי עצמון: את רוצה לקרוא את זה או שנחליט על העיקרון וננסח אחר-כך?

רננה שחר: כן.

רננה שחר: הוועדה תחליט שהעיקרון הוא שזה יהיה השנה שחלפה מיום שהוא קיבל לראשונה את הרישיון.

איתי עצמון: אנחנו מדברים על סעיף 18ג סיפה.

ירון אשכולות: בתקנות הקודמות, בתקנה 10, כפי שפורסמה פעם אחרונה בינואר 2009 מופיעה רשימת האגרות ויש סעיף שנעלם מהפרסום הנוכחי.

ירון אשכולות: סעיף 10ב אומר: "על אף האמור בתקנת משנה א' בעל דאון אולטרה לייט, ממג, טרייק או כלי טייס המיועד להפעלה מבצעית בחקלאות והמבצע הפעלה כאמור ישלם בעת הגשת בקשה למתן תעודת כושר טיסה או לחידושה אגרה של 432 שקלים", כאשר האגרה הרגילה בקטגוריה היא 5,300 שקלים.

ירון אשכולות: יש הפרש בין 5,300 שקלים ל-432 שקלים, שבתקנות הקודמות לחקלאות הוכר תעריף מיוחד.

יצחק וקנין: אני לא רוצה לפתוח את זה מחדש.

יצחק וקנין: נאמר פה שכבר ב-2009 הדבר הזה התבצע.

יצחק וקנין: מתי ביצעתם את השינוי?

רננה שחר: זה שינוי של עכשיו.

יצחק וקנין: מתי היה השינוי לגבי הנושא החקלאי?

ירון אשכולות: הורדת החקלאות היא עכשיו.

ירון אשכולות: עכשיו מבוקש לעשות אותה.

יצחק וקנין: הסעיף הזה היה ב-2009?

יצחק וקנין: מה היה הסכום שהיה בו?

רננה שחר: כמו שהוא אומר, 432 שקלים.

יצחק וקנין: עכשיו אתם מעלים אותו ל-5,000?

ירון אשכולות: לא.

ירון אשכולות: פשוט מבטלים את הסעיף המיוחד שנתן את ההקלה.

יצחק וקנין: מה הסיבה?

גדי רגב: שמנו יחד את כל הענפים המסחריים של התעופה, בדיוק כמו שאנחנו חושבים שתיירות היא חשובה, אנחנו את אותו מחיר למטוסים שנוגעים בתעופה מסחרית שמנו על אותו מחיר בדיוק שהוא פונקציה של משקל המטוס בלבד.

יצחק וקנין: אני ואתה מבינים דבר אחד, שאת הסכום הזה החברה לא תכניס את היד לכיס ותשלם אותו אלה שהיא תשית אותו על החקלאים.

יצחק וקנין: לי זה ברור לחלוטין.

יצחק וקנין: לכן אני חושב שאם עכשיו אתם רוצים לשנות, בשנה הזאת, וזה לא דבר שהיה מתוכנן - - -

דיוויד גולן: זה מעלה את הסכום ב-1200%.

יצחק וקנין: יש לי בעיה פה כי אני חקלאי בעצמי.

יצחק וקנין: מחר יגידו שוקנין העביר תקנה נגד החקלאים.

יצחק וקנין: אני אקבל הרבה טלפונים.

גיורא רום: כבוד היושב ראש, השאלה שאנחנו עומדים בפניה היא כזאת.

גיורא רום: אנחנו מתייחסים לעולם התעופה מבחינה מקצועית.

יצחק וקנין: אני חושב שיש פה שינוי דרסטי.

יצחק וקנין: אתה מוריד את כל האגרות ואת זה אתה מעלה.

גיורא רום: פה אנחנו לא העלינו, אנחנו מחקנו סעיף.

יצחק וקנין: בשורה התחתונה זה גורם לעלייה.

יצחק וקנין: בכל מקרה, אני לא אצביע על הסעיף הזה.

יצחק וקנין: אני אתן ליושב ראש הקבוע להצביע על הסעיף הזה.

יצחק וקנין: בטח לא אני אעשה את ההצבעה על הסעיף הזה.

יצחק וקנין: לא איכפת לי שנדלג על הסעיף.

לאה ורון: על איזה תקנה אדוני מדבר?

איתי עצמון: כרגע אנחנו מדברים על תקנה של רישיונות.

לאה ורון: אולי תסבירו לוועדה מה קורה, אלא אם כן אתם רוצים הפסקה.

יצחק וקנין: אני מבין שאנחנו חוזרים אחורה לסעיף 10 שכבר הוצבע.

דיוויד גולן: אדוני היושב ראש, אתמול עזבנו את הוועדה כשאנחנו יושבים עם רת"א ומסכמים כמה סעיפים ולא רק את הסעיף הזה.

דיוויד גולן: לא הגענו לסיכום בסעיף הזה.

דיוויד גולן: קיבלנו עכשיו בדקה אחת את התשובה שאנחנו לא שונים מהתיירות.

גדי רגב: רק כדי להבהיר את העובדות.

גדי רגב: אתמול בשעה ב18:30 קיבלנו את הפירוט.

יצחק וקנין: יש לכם הצעה פרקטית שאפשר להתקדם איתה?

דפנה עין דור: מה משקל כלי הטייס לחקלאות?

דיוויד גולן: משקל ההמראה הוא 6,800-6,900 ליברות, זה בערך 3,800.

דפנה עין דור: אז ה-5,392 לא נכון כי זה פשוט היה 1,618.

דיוויד גולן: תקראי את כל הסעיפים ותיראי.

דיוויד גולן: זה בין 2,000 ל-5,000

דפנה עין דור: זה רק 1,500.

דפנה עין דור: 1,500 זאת רק האגרה.

עמרי טלמון: המשקל שמר גולן נתן הוא לא נכון.

גדי רגב: זה לא 5,000 כמו שהוא אמר אלא 1,500.

גיורא רום: אם המשקל הוא כפי שמר גולן חושב, זה באמת 1200% אבל העניין הוא שככל הנראה זה לא משקל המטוס.

גדי רגב: הוא מדבר בליברות וזה בקילו וזה 3,300 ולא 6,000.

דיוויד גולן: זה לא 3,300 קילו, זה יותר מזה.

גדי רגב: זה מה שאמר לי טייס שלך אתמול, שהוא ממריא באזור 7000 ליברות, משקל ההמראה שלך.

דיוויד גולן: אני לא יודע מה הוא אמר לך.

דיוויד גולן: משקל המטוס הוא 7,800 ליברות.

דיוויד גולן: החומר זה 1.5 טון, 1,400 ליטר.

דיוויד גולן: תוסיף לזה ותראה.

יצחק וקנין: מה אתם מציעים?

ירון אשכולות: אנחנו מציעים להשאיר את ההגדר לענף החקלאי ואת ההטבה להגדר החקלאי, לא מותנה במשקל.

יצחק וקנין: מה ההצעה שלכם?

דפנה עין דור: אנחנו היינו מעוניינים להוסיף הגדרה באחד מהסעיפים בתקנה 8, שמתייחס - - -

יצחק וקנין: רבותיי, לא הייתי בדיונים הקודמים ואני רוצה שהדברים יהיו ברורים.

יצחק וקנין: אתם הצבעתם על כל התקנות עד סעיף 17.

יצחק וקנין: בסעיפים 12 ו-13 עשינו תיקונים קטנים ואישרנו אותם.

יצחק וקנין: אני מבין שאתם רוצים לחזור לתקנה 8?

רננה שחר: הם רוצים לחזור לתקנה 8.

יצחק וקנין: אתמול הצבעתם על התקנה, על האגרות ועל התעריפים החדשים?

יצחק וקנין: אני לא רוצה לפתוח מה שנסגר.

דיוויד גולן: אדוני היושב ראש, נאמר לנו ללכת ולגמור את זה עם רת"א.

דיוויד גולן: סיכמנו שאחרי הישיבה נדבר איתה.

לאה ורון: מ"מ יו"ר הוועדה חבר הכנסת ישראל חסון, שניהל אתמול את הדיון, הודיע להם שתחת הכותרת סיוע לחקלאים הוא יאפשר לפתוח סעיפים.

יצחק וקנין: אני רוצה להבין, הגעתם איתם לסיכום?

דפנה עין דור: לא הגענו לסיכום.

יצחק וקנין: אתם רוצים שזה יישאר.

דיוויד גולן: אנחנו מבקשים שהעבר יישאר.

יצחק וקנין: אני מציע לכם שתגיעו לפשרה.

יצחק וקנין: בכל אופן, אני לא אוכל להצביע על הסעיף.

יצחק וקנין: אני אישית אבקש מהיושב ראש הקבוע של הוועדה שיסגור את הנושא הזה.

יצחק וקנין: זאת דעתי.

דפנה עין דור: אנחנו יכולים להציע שבתקנה 8א (3) שיהיה כתוב: "יותר מ-700 עד 2000 וכלי טייס המשמש להפעלה בחקלאות".

יצחק וקנין: מקובל עליכם?

יצחק וקנין: תחזרו לסעיף 8.

דיוויד גולן: איפה זה ואיפה יתר האגרות?

דפנה עין דור: זאת התקנה היחידה ששינינו לגבי החקלאות.

ירון אשכולות: אנחנו מדברים על התעריפים.

ירון אשכולות: אם התעריף היה 439 והיום אנחנו מגיעים ל-1,100 שקלים, מדובר בגידול של למעלה מ-100%.

ירון אשכולות: זאת האגרה היחידה שעולה בשיעור הזה.

דפנה עין דור: מבחינתנו זה תיקון סבסוד מאוד חריף שהיה בעבר.

דיוויד גולן: זה לא סבסוד, תפסיקו עם הסבסוד.

דיוויד גולן: לא נתתם סבסוד, אתם לא מסבסדים אף אחד.

דפנה עין דור: אנחנו מבחינתנו בודקים את המטוסים, משקיעים את התשומות על המטוסים האלה.

דפנה עין דור: אלה לא מטוסים שעובדים עליהם פחות, זה מטוסים שעובדים עליהם יותר בחלק מהמקרים.

דיוויד גולן: זאת חקלאות.

דיוויד גולן: המדינה צריכה להחליט מה היא רוצה לעשות.

דיוויד גולן: האם היא רוצה להרוג את החקלאות?

דיוויד גולן: העלו לאנשים את האגרות למים, העלו על כל דבר.

יצחק וקנין: בכל מקרה אני חושב שאתם תמצאו את הדרך להגיע איתם לפשרה בנושא הזה.

יצחק וקנין: אני ממשיך בתקנות.

יצחק וקנין: אני לא סוגר את הנושא של החקלאות.

יצחק וקנין: אני אבקש מיו"ר הוועדה לסגור את הקטע הזה.

יצחק וקנין: כיוון שאני חקלאי אני חושב - להעלות תעריף של 470 ל-1,100 זאת עליה מאוד דרסטית וזאת כאשר מורידים בשאר התעריפים.

יצחק וקנין: לכן, בטח לא אני אעשה את זה.

עמרי טלמון: אני מבקש לחזור להיכן שהייתי קודם.

עמרי טלמון: בהתייחס להערה של מר רום.

גדי רגב: אני מבקש להבהיר.

גדי רגב: המשמעות של ה-1,000 שקלים לעומת 400 שקלים, זה בערך 700 שקל למטוס לכל שנה.

גדי רגב: מדובר על 16 מטוסים.

גדי רגב: מדובר בסדר גודל של 8,000 שקל.

גדי רגב: על זה תקום ותיפול החקלאות?

גדי רגב: כל הפער עליו מדובר הוא 700 שקלים.

יצחק וקנין: אותו דבר הייתי מפנה אליך.

דפנה עין דור: אבל לנו יש השפעות רוחב.

ירון אשכולות: זה גם הגדר חקלאי לטייסים וזה מופיע בעוד כמה מקומות.

יצחק וקנין: אתם רוצים פשרה?

יצחק וקנין: 500 שקלים ונתקדם הלאה.

יצחק וקנין: דיוויד גולן: אדוני היושב ראש, זה לא רק לאגרה אחת, זה לאורך כל האגרות.

יצחק וקנין: לא משנה.

יצחק וקנין: אני הייתי מציע שלא תעלו את זה מעל ל-500 שקלים.

יצחק וקנין: זה הסעיף היחיד שעולה.

יצחק וקנין: 500 שקל זה יהיה סביר.

גדי רגב: יש החלטה?

יצחק וקנין: אני מציע 500 שקלים.

יצחק וקנין: אם תקבלו את ההצעה, אני מוכן להצביע על ההצעה שלי.

יצחק וקנין: במקום 1,100 שקלים זה יהיה 500 שקלים.

גדי רגב: אני מציע שאנחנו נתקדם הלאה וניקח את ההחלטה על ההסכמה שלנו לעניין הזה בסוף ההליך.

יצחק וקנין: אם כן, סעיף 8 לא גמור.

דיוויד גולן: כל הנושא החקלאי לא סגור.

לאה ורון: הסעיף אושר בישיבה אתמול.

לאה ורון: הדיון הוא האם לפתוח מחדש את הסעיף ואת זה אדוני יחליט בהמשך הדיון.

איתי עצמון: לפני שאנחנו ממשיכים, אם אני לא טועה, גם תקנה 7 לא אושרה.

לאה ורון: היא לא אושרה.

לאה ורון: הם התבקשו לחזור לבדוק בעניין של הפחתה יחסית באגרה לכלי טייס שנמכר, בהתאם להערה של נציגה של אל-על.

לאה ורון: לפיכך תקנה 7 כלל לא אושרה.

רננה שחר: אנחנו מתנגדים להחזר האגרה בכלי טייס שנמחק מהמרשם.

רננה שחר: השירותים כבר ניתנו.

רננה שחר: זה גם מכניס כל מיני מורכבויות לתוך מערכת האגרות שצריך יהיה להתמודד איתן.

יצחק וקנין: הבקשה של אל-על היתה שאם כלי טייס יורד מהכביש אז שיוחזרו האגרות?

רננה שחר: את החלק היחסי מהאגרה עבור תעודה עבור כושר טיסה.

יצחק וקנין: אני הייתי מצביע על הסעיף הזה כי אני חושב - - -

דיוויד גולן: גם לנו יש התנגדות לסעיף הזה.

דיוויד גולן: סעיף 7 פסקה 4, שוב פעם, מ-432 שקלים - - -

רננה שחר: אדוני לא מקבל תעודת כושר טיסה רגילה, הוא מקבל תעודת כושר מיוחדת, זאת תקנה 8.

דפנה עין דור: זה לא רלוונטי לגבי חקלאות.

איתי עצמון: תקנה 7 זה רק לגבי תעודת כושר סטנדרטית.

דיוויד גולן: למה לא להוסיף מיוחדת כגון חקלאי?

יצחק וקנין: אנחנו מצביעים על סעיף 7 כניסוחו.

יצחק וקנין: מי בעד סעיף 7?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף מאושר.

יצחק וקנין: אנחנו חוזרים לסעיף 18.

עמרי טלמון: מר רום העיר ביחס לשיטות התשלום שעד יוני זה יבוצע.

גיורא רום: לא אמרתי עד יוני.

גיורא רום: אי-אפשר שיצטטו אותי לא נכון, זה בלתי נסבל.

גיורא רום: אמרתי עד סוף 2010.

עמרי טלמון: לפני 5 שנים ישב על אותו כסא - - -

גיורא רום: אני לא מוכן לזיכרונות שלו.

יצחק וקנין: תאפשר לו לדבר.

יצחק וקנין: אנחנו נקצר את הדיון אם תאפשר לו לדבר.

עמרי טלמון: מנהל רשות התעופה דאז, אודי זוהר, אמר את אותם דברים בדיוק אלא אז הוא אמר חצי שנה.

עמרי טלמון: אני מצטער, אולי בגלל זה היה לי בראש חצי שנה.

עמרי טלמון: עברו מאז 6 שנים.

עמרי טלמון: כעת אני רוצה לחזור לעניין העקרוני של אגרות עבור התעודה הרפואית.

עמרי טלמון: ראינו שיש פה 4 תעריפים וראינו גם שאנשים מבוגרים צריכים לשלם יותר.

עמרי טלמון: זאת שאלה טובה האם הם צריכים לשלם פחות, אני לא יודע, אבל בוודאי שהם לא צריכים לשלם יותר.

איתי עצמון: עוד לא קראנו את תקנה 18ד, הגענו עד לג'.

עמרי טלמון: בין ב' ל-ג' ראיתם שמחיר התעודה הרפואית עלה פי שניים ויותר, פה זה 70 שקלים ופה זה 150 שקלים.

עמרי טלמון: כוונתי לומר שאין שום קשר בין השקלים האלה לבין עבודה שמושקעת או לא מושקעת בעיצוב התעודה הרפואית.

יצחק וקנין: אני חושב שאתה מדבר על שני דברים שונים.

יצחק וקנין: יש תעודה רפואית עם אגרה של 150 שקלים.

יצחק וקנין: זה עבור הבדיקות.

יצחק וקנין: כאשר הוא עובר את כל הבדיקות ויש לו תעודה שמאשרת אותו, על זה הוא משלם עוד 150 שקלים.

עמרי טלמון: את הבדיקות עושים בחוץ, כפי שאמרו נציגי רת"א ובצדק ומשלמים למי שבודק, מכון מור או רופאים פרטיים.

עמרי טלמון: נדמה לי שיש 30 רופאים כאלה.

עמרי טלמון: זה שוק תחרותי וכל רופא קובע לעצמו את התעריף וכל אחד בוחר לעצמו את התעריף.

עמרי טלמון: עם זה אין בעיה וזה מקובל בכל מקום.

עמרי טלמון: כנגד זאת, כל הנושא של האגרות כולל התעודה הרפואית והאגרות שנדבר עליהן אחר-כך, זאת אופרה אחרת לגמרי.

עמרי טלמון: זה המגע הראשון שיש למועד לטייס עם עולם הטייס.

עמרי טלמון: פתאום הוא נדרש לשלם אגרות.

עמרי טלמון: נניח שעבר 2010, הוא יכול לשלם אותם באינטרנט.

עמרי טלמון: בדיון לפני 4 שנים הצגתי את הרישיון האמריקאי שלי ואת הרישיון הישראלי שלי.

עמרי טלמון: הרישיון האמריקאי הוא רישיון מלא שנעשה בארצות הברית.

עמרי טלמון: מאז שהתחלתי להתעסק עם זה ב-1971, כל מה ששילמתי ל-FAA עד היום תמורת היום – פעם שעברה אמרתי אפס ומאז נדרשתי לשלם דולר וחצי עבור רישיון חדש מפלסטיק.

עמרי טלמון: עכשיו זה עלה ל-2 דולר.

עמרי טלמון: שילמתי 1.5 דולר ל-38 שנה.

עמרי טלמון: פה עולה לי להחזיק את הרישיון 2,000 שקל לשנה.

עמרי טלמון: זה סיפור שגורם לזה שכאלה שרוצים ללמוד טייס, כמו אדוני, אחרי שהם בודקים בדיקה ראשונה, הם נוסעים לארצות הברית ועושים את הרישיון שם.

עמרי טלמון: יש שם בתי ספר שמתמחים בללמד ישראלים לטוס.

עמרי טלמון: בראשם עומדים ישראלים לשעבר.

עמרי טלמון: אחד מהם נמצא בוושינגטון והשני הוא בסיאטל.

יצחק וקנין: אני לא אכנס לדיון הזה.

יצחק וקנין: הדברים היו קיימים עד היום.

יצחק וקנין: האגרות שמובאות היום הן יותר נמוכות מהאגרות שהיו בעבר.

דיוויד גולן: אדוני היושב ראש, סליחה, זה לא נכון.

דיוויד גולן: בסך הכול אנחנו מסתכלים על האגרות שלנו ואני רואה משנת 2005 עד 2008 אנחנו עולים כל הזמן.

דפנה עין דור: יש ממד.

דיוויד גולן: אני לא יודע למה אתם אומרים שהאגרות ירדו.

דיוויד גולן: בואו תגידו לי למה אני משלם בשנת 2009 סכום של 1403,000 ובשנת 2006 שילמתי 56,000 שקלים.

דפנה עין דור: כי החל משנת 2007 הועלו האגרות, באישור ועדת הכלכלה, העלאה משמעותית, לרגל הפיכת מנהל התעופה האזרחית לרשות.

דפנה עין דור: אבל מאז, העלייה עד עכשיו היתה רק בגין מדד כאשר עכשיו אנחנו חוזרים למחירים של 2007.

דפנה עין דור: זאת ההצעה שלנו, להוריד את המחירים.

דיוויד גולן: עוד דבר, אדוני היושב ראש.

דיוויד גולן: אנחנו לא פה כדי להתנגח עם רת"א.

דיוויד גולן: זה לא לבוא ולהגיד שמה שהם עושים זה לא נכון.

דיוויד גולן: אנחנו לא פה להתנגח עם רת"א, אין לנו כלום נגד רת"א.

דיוויד גולן: מגיע להם תקציבים, מגיע להם הכול.

דיוויד גולן: אבל, בבקשה, לא על חשבוננו.

דיוויד גולן: לא לתקוף אותנו במקומות שפשוט אי אפשר.

דיוויד גולן: עם העלויות האלה אנחנו צריכים מחר לשלוח אנשים הביתה.

יצחק וקנין: אני מציע שתמשיכי להקריא את סעיף 18ד'.

איתי עצמון: לפני שאת ממשיכה יש לי שאלה נוספת.

איתי עצמון: האם יש מקרים שבהם ניתן רישיון ולאחר מכן נערכה בדיקה תקופתית שהנבדק לא עבר אותה ולכן הרישיון מבוטל?

איתי עצמון: מה קורה במקרה כזה?

רננה שחר: הרישיון לא מבוטל, אסור לו להשתמש בזכויות לפי הרישיון עד אשר מצבו הבריאותי לא יהיה כזה שמאפשר לו להשתמש.

איתי עצמון: אבל בינתיים האגרה היא בתוקף?

רננה שחר: לרישיון אין תוקף.

רננה שחר: יש רישיונות שזה רישיון מדריך טייס ורישיון טכנאי בדק כלי טיס, שהם רישיונות עם תוקף והם מפורטים בתקנת משנה ה'.

רננה שחר: טייס מלמד, טכנאי טייס, ה' ו-ו' זה הרישיונות שיש להם תוקף.

רננה שחר: אני לא זוכרת את התוקף המדויק.

איתי עצמון: השאלה אם יש צורך לקבוע - - -

רננה שחר: טכנאי בדק הוא לא צריך בדיקה רפואית, זה משהו אחר.

רננה שחר: הרישיונות של הטייסים הם ללא תקופת תוקף.

רננה שחר: מדריך טייס זה כל שנתיים.

איתי עצמון: לא כתוקף התעודה הרפואית?

רננה שחר: אבל אין חידוש רישיון כל פעם.

איתי עצמון: הוא בעצם צריך לעבור את הבדיקה הרפואית.

רננה שחר: חוץ מהבדיקה הרפואית הוא צריך לעשות עוד כמה דברים, אבל כן.

דפנה עין דור: זה תנאים להחזקת הרישיון.

איתי עצמון: אין צורך, לדעתכם, לקבוע הוראה לגבי החזר של החלק היחסי?

רננה שחר: בעינינו לא.

איתי עצמון: אין מקרים שבהם יש חלק - - -

רננה שחר: הוא שילם את הרישיון פעם אחת וזהו.

רננה שחר: עכשיו הוא צריך לעבור בדיקות רפואיות אחת לשנה או אחת לשנתיים, אחת לחצי שנה, הכול לפי סוג התעודה הרפואית שלו.

רננה שחר: אם הוא לא עובר, הוא צריך לעבור שוב.

רננה שחר: התשלום הוא רק עבור התעודה.

רננה שחר: אם הוא לא יעבור הוא לא יקבל תעודה רפואית.

יצחק וקנין: סעיף ד'.

יצחק וקנין: יש הערות?

קמחי אברהם: הערה אחת קטנה.

קמחי אברהם: אני חשבתי ששנה זה 365 יום.

קמחי אברהם: אנחנו שנינו ביחד בערך 150 שנה, כ-50 שנה בתעופה.

קמחי אברהם: לא ברור לי למה אני צריך לשלם, כתוצאה מהחוק פעמיים בשנה, יותר מהתשלום שמישהו משלם על שנה.

יצחק וקנין: על מה אתה משלם פעמיים?

קמחי אברהם: אני צריך לעשות בדיקות כל חצי שנה כי אני מעל גיל 50.

דפנה עין דור: אתה מקבל כפול תעודות.

קמחי אברהם: יכול להיות, אבל עדיין אני משלם עבור 365 יום.

קמחי אברהם: אני כבר משלם לרופא פעמיים.

דפנה עין דור: למה אתה משלם לרופא פעמיים?

קמחי אברהם: כי אתם דורשים ממני לעשות בדיקות פעמיים.

קמחי אברהם: זה עונש לזקנים כשבעירית תל-אביב נותנים הנחה.

יצחק וקנין: בקטע הזה אני מסכים איתו לחלוטין.

יצחק וקנין: את הבדיקה הרפואית אני מבין שהוא צריך לעשות כל חצי שנה בגלל הגיל שלו.

יצחק וקנין: אבל האגרה היא אגרה שנתית.

יצחק וקנין: הוא כבר משלם את הבדיקות הרפואיות.

דפנה עין דור: האגרה היא בגין הטיפול בתעודה.

יצחק וקנין: למה אני צריך להעניש אותו?

יצחק וקנין: אני מעניש אותו פעמיים.

יצחק וקנין: הגיל שלו מחייב את הבדיקות וגם עבור האגרה הוא משלם.

דפנה עין דור: האגרה אמורה לכסות עלות.

דפנה עין דור: זה לא מס שאתה גובה איזה סכום שנתי.

דפנה עין דור: היא אמורה לכסות עלויות.

דפנה עין דור: כרגע, מבחינתנו, יש עלות כפולה מכיוון שזה פעמיים בשנה ולא פעם בשנה.

דפנה עין דור: האגרה היא לא כפולה באמת כי היא אגרה מופחתת והבסיס הוא יותר נמוך.

יצחק וקנין: במה היא מופחתת?

דפנה עין דור: זה לא 100% כפול.

יצחק וקנין: אם אני מתחת לגיל 50 אני משלם פעם אחת.

דפנה עין דור: אתה משלם פעם אחת 200 שקלים.

איתי עצמון: אם עושים כל חצי שנה, צריך לשלם 150 שקלים בכל פעם, אני צודק?

רננה שחר: זה "על אף האמור בתקנת משנה ג'".

יצחק וקנין: זה כמעט כפול.

דפנה עין דור: הטיפול הוא כפול והאגרה היא פחות מכפול.

יצחק וקנין: לדעתי האגרה צריכה להיות אגרה שנתית גם אם הטיפול הוא כפול.

גיורא רום: אני לא מצליח להבין את המושג "מעניש אותו".

יצחק וקנין: אני מבין את זה שהוא צריך לעשות בדיקות פעמיים בשנה בשל הגיל.

יצחק וקנין: מדובר פה על כלי טייס, צריך לבדוק את הכשירות של האדם שמטיס את כלי הטיס.

יצחק וקנין: אבל צריכה להיות איזו התחשבות.

יצחק וקנין: אני הייתי אומר שבקטע הזה צריך להגיע לתשלום הרבה יותר מזערי ממה שנדרש ממנו.

יצחק וקנין: אם אני מבין נכון, התשלום הראשון הוא 200 שקלים?

דפנה עין דור: לא, פעמיים 170 שקלים.

יצחק וקנין: אז אין לו הפחתה.

רננה שחר: במקום לשלם 200 על כל טיפול הוא משלם 170 שקלים.

רננה שחר: הפיקוח הוא הרבה יותר הדוק.

עמרי טלמון: אתם מערבבים פה בין פרטי למסחרי.

עמרי טלמון: בפרטי, אם אני לא טועה זה שנתיים ושנה.

עמרי טלמון: במסחרי זה שנה ושישה חודשים.

דפנה עין דור: אתם מדברים על תקנה ד'?

עמרי טלמון: כן.

עמרי טלמון: היא ספציפית לטייס פרטי.

לאה ורון: הוא יידרש לשלם 340 שקלים במקום 200 שקלים?

רננה שחר: כן והוא עובר פעמיים בשנה בדיקות רפואיות ואת כל התהליך.

יצחק וקנין: אז הוא ישלם 340 שקלים במקום 200 שקלים.

עמרי טלמון: רננה, זה לא לטייס פרטי.

עמרי טלמון: לכן זה לא שנה וחצי שנה, זה רק שנתיים ושנה במקום חמש ושנתיים בארצות הברית.

יצחק וקנין: אל תכניס את ארצות הברית, אני מבקש.

עומרי טלמון: לא משנה.

עומרי טלמון: התדירות אצל טייס פרטי היא פחות מאצל טייס מסחרי, אבל הפרינציפ שהגיל מחייב את האדם לעבור פי שניים בדיקות לתקופת זמן נתונה, הוא אותו דבר.

עומרי טלמון: אם אצל טייס מסחרי זה שנה לחצי שנה, אז פה זה שנתיים ושנה.

גיורא רום: כבוד היושב ראש, אני רוצה לומר לך מה דעתי.

גיורא רום: אנחנו אחראים, בעיקר ובין השאר, על בטיחות התעופה בישראל.

יצחק וקנין: בתקופה האחרונה, לצערנו הרב יש הרבה בעיות.

גיורא רום: לא, אין שום בעיות.

גיורא רום: אם אתה תבדוק, מדינת ישראל נמצאת במצב יותר טוב מהמוצע העולמי, למעט בעיתונות.

גיורא רום: היא יותר טוב בכל מה שקשור בשיעור התאונות ל-100,000 שעות טיסה.

גיורא רום: היא יותר טובה בשיעור תקריות ל-100,000 שעות טיסה.

גיורא רום: היא הרבה יותר גרועה בשיעור כתבות בעיתון ל-100,000 שעות טיסה.

גיורא רום: היא במצב טוב, למרות שיש הרבה מה לעשות.

גיורא רום: חבל לי שיש אנשים שרוצים להרעיל את הבארות.

יצחק וקנין: מאיזה סיבות רצו להוריד את הדירוג שלנו?

גיורא רום: הורידו את הדירוג כי המערכת שלנו היתה מערכת לקויה.

גיורא רום: אבל כשאתה בודק את התוצאות בפועל, מתים כל שנה מעקיצות של יתושי קדחת הנילוס, יותר אנשים שמתים מתעופה במשך 10 שנים.

גיורא רום: בכל 10 השנים האחרונות נהרגו 3 אנשים באולטרלייט.

יצחק וקנין: אם חלילה וחס היה אסון לפני שבוע כבר לא היית אומר 3.

גיורא רום: כשיהיה אסון אני בטח אבוא להעיד.

גיורא רום: בטח התמונה שלי תהיה בעיתון ולא של אף אחד אחר ואני אצטרך להסביר את זה.

יצחק וקנין: זה לא שייך, זה לא עניין אישי.

גיורא רום: כבוד היושב ראש, יש אנשים שמרעילים בארות.

גיורא רום: הם גורמים נזק לא רק לתעופה אלא ל-7.5 מיליון אזרחי ישראל.

גיורא רום: חבל לי שאי-אפשר לעשות סדר בדבר הזה.

גיורא רום: אני אומר לך שהדבר הכי בטוח שאתה יכול לעשות אחרי הישיבה הזאת זה לקנות כרטיס טיסה לאן שאתה רוצה ולטוס מנתב"ג.

גיורא רום: כל דבר אחר שתעשה, כל נסיעה אחרת שתיסע לצפון, כל ים שאתה תיכנס לשחות בו, כל טיול שתעשה במדבר יהודה, כל רופא שיניים שתלך לקבל ממנו הרדמה בשביל סתימה, אתה לוקח סיכון הרבה יותר.

גיורא רום: הגיע הזמן להפסיק עם הדמגוגיה הזאת שמופצת בעיתונים, לא במשמרת שלי.

גיורא רום: אני מופקד על הדבר הזה, אף אחד אחר לא.

גיורא רום: אני עושה את זה דרך שני ספרים של תקנות ואני מוציא אותם אל הפועל.

גיורא רום: בספרי התקנות, מעבר לגיל 50, צריך לעשות שתי בדיקות רפואיות בשנה.

גיורא רום: אתה בטח מזהה שגם אני מעל גיל 50.

גיורא רום: זה חלק א'.

גיורא רום: חלק ב'.

גיורא רום: יש מכניזם לבנות את תקציב רשות התעופה האזרחית.

גיורא רום: שלא כמו באמריקה של מר טלמון, רשות התעופה האזרחית, למשל, פעלה בשנה האחרונה נמרצות להוריד את מחיר הבנזין לתעופה הכללית.

גיורא רום: ה-FAA באמריקה לא עושה את זה אפילו לא שנייה אחת בשנה.

גיורא רום: שלא כמו באמריקה, רשות התעופה האזרחית שיפצה את המנחת במצדה, שיפצה את המנחת שכימניר טסה ממנו במגידו, שמה 700,000 שקל לשנת הכספים הבאה, להמשיך ולשפץ מנחתים.

גיורא רום: זה לא כמו באמריקה, זה לא כמו ה-FAA.

גיורא רום: בכלל, כל היבוא של כל הדוגמאות הסינגולאריות האלה, מאוד לא לרוחי.

גיורא רום: אני הייתי מאוד שמח אם זה היה נפסק, כל העניין הזה של זיכרונות מאפריקה.

גיורא רום: יש פה הוצאה לפועל של תקנות מחד ויש פה מכניזם של בניית תקציב רת"א.

גיורא רום: רת"א, בניגוד למה שנאמר לא מורידה ולא מעלה, זאת הכנסת.

גיורא רום: רת"א אין לה שיקולים לאומים, שהיא מעדיפה את החקלאות על פני התיירות, את התיירות על פני התעשייה, את הזקנים על פני הצעירים, את המזרחים על פני האשכנזים.

גיורא רום: זה לא הביזנס שלנו לייצר את סדר העדיפות הפנימי במדינה.

גיורא רום: יש לנו תקנות, יש לנו מכניזם לבניית התקציב שלנו.

גיורא רום: התקציב שלנו הוא שקוף, הוא פתוח, הוא עומד לרשות כל אחד.

גיורא רום: אין לי שום התנגדות שוועדת הכלכלה תיקרא לי מתי שהיא רוצה כדי שאציג לה את השימושים שלי בתקציב.

גיורא רום: אני לא מייצר את סדר העדיפות הלאומי, לא הכללי ולא הפנימי.

גיורא רום: זה סוף דבריי.

דיוויד גולן: אני רוצה להעיר לך שמי שהשווה אותנו למדינות מחו"ל זה אתם, לאירלנד ולדנמרק.

גיורא רום: מי זה אתם?

דיוויד גולן: רת"א.

יצחק וקנין: אני לא מתכוון להתעסק בארכיאולוגיה.

יצחק וקנין: אני חייב לרוץ עם התקנות ולאשר אותן.

יצחק וקנין: תמשיכי בבקשה.

עמרי טלמון: אני מניח שמר רום התכוון אלי כאחד ממרעילי הבארות כי אני עוסק בבטיחות - - -

יצחק וקנין: רבותיי, אם אתם מתכוונים להמשיך בנושא הזה, אני לא אאפשר זאת בשום פנים ואופן.

יצחק וקנין: אני לא אאפשר את השיח הזה שהולך פה.

יצחק וקנין: אני לא מתכוון להיות גננת.

יצחק וקנין: אני מתכוון להמשיך בתקנות, הדבר הזה חשוב מאוד.

יצחק וקנין: תנו לנו לסיים את זה באווירה טובה.

יצחק וקנין: יש הערות?

יצחק וקנין: אין.

יצחק וקנין: אם כן, אני מצביע על סעיף 18.

יצחק וקנין: מי בעד?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

יצחק וקנין: עוברים לסעיף 19.

רננה שחר: "19.

רננה שחר: עובד טייס המבקש הגדר או אישור נוסף ברישיונו ישלם, בעת הגשת הבקשה, אגרה של 200 שקלים חדשים".

איתי עצמון: הכוונה היא בעד כל הגדר?

רננה שחר: כן.

רננה שחר: קודם היית טייס הליקופטר ועכשיו אתה רוצה להיות טייס - - -

יצחק וקנין: מי בעד הסעיף?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

איתי עצמון: הכוונה כאן גם מבחינה עיונית וגם מבחינה מעשית?

רננה שחר: כן.

איתי עצמון: האם הנבחן יודע על הסכומים האלה לפני הבחינה?

רננה שחר: קודם כל, זאת תקנה שקיימת בתקנת הרישיונות והיא גם בשוק הפרטי.

איתי עצמון: אני שואל על אלה הוצאות מדובר?

איתי עצמון: אם אני רוצה לגשת לבחינה, אני יכול לדעת?

רננה שחר: אתה צריך לשכור כלי טייס, להרים אותו באוויר עם כל מה שכרוך בכך.

דפנה עין דור: הוא מתקשר עם חברת תעופה ומביא כלי טייס.

איתי עצמון: איך הנבחן יודע מהן ההוצאות שבהן מדובר?

גיורא רום: איזה הוצאות?

איתי עצמון: אנחנו מדברים על תקנת משנה ב'.

איתי עצמון: "ישא הנבחן בהוצאות הכרוכות בהפעלת כלי הטיס לצורך הבחינה".

איתי עצמון: שאלתי, האם הנבחן יודע על איזה הוצאות מדובר לפני שהוא ניגש לבחינה?

גיורא רום: הוא שואל, אומרים לו.

גיורא רום: נותנים לו הערכת מחיר והוא יודע.

גיורא רום: אתה לא בא, לוקח מטוס ורק אחרי הנחיתה שואל כמה זה עלה.

רננה שחר: "(ג).

רננה שחר: על אף האמור בפרט (12) בטבלה שבתקנת משנה (א), מדריך טיס שרשות הרישוי אישרה כי עליו לעמוד בבחינה מעשית חלקית לצורך חידוש רישיון מדריך טיס עם הגדר אחד ישלם, בעת הגשת הבקשה להיבחן, אגרה של 700 שקלים חדשים".

יצחק וקנין: יש הערות?

עמרי טלמון: יש לי שאלה.

עמרי טלמון: כשמדברים על בחינה עיונית, יש בארץ 6 בחינות.

עמרי טלמון: כתוב כאן שטייס פרטי משלם 200 שקלים.

עמרי טלמון: האם הכוונה היא לכל אחת מה-6 הבחינות או לכל ה-6 יחד.

רננה שחר: אגרה עבור כל בחינה.

עמרי טלמון: זאת אומרת שאם הוא ניגש לכל הבחינות זה עולה לו 1,200 שקלים?

רננה שחר: כן.

עמרי טלמון: אסור להגיד אמריקה, גם אסור להגיד בטיחות טיסה אבל יש הרבה מה להגיד.

יצחק וקנין: מהשאלה שלך אני מבין שיש 6 בחינות.

אברהם קמחי: בארץ שאסור לדבר עליה יש אחת ארוכה ולא משלמים בשבילה כלום.

עמרי טלמון: בכל זאת יש כאן שאלה.

עמרי טלמון: אגרת הבחינה המעשית מורכבת, כמובן, מהעלות של רת"א בהתעסקות בזה ובתשלום לבוחן.

עמרי טלמון: צדקתי?

לאה ורון: מה בהשאלה?

עמרי טלמון: בנושא הדאייה, שהוא נושא חשוב לנו, כל בוחני הדאייה אינם מקבלים ואינם רוצים לקבל כל תשלום עבור הבחינה.

עמרי טלמון: אם כך, נשאלת השאלה האם למבחני דאייה לא צריך להיות תעריף שישקף אך ורק את העבודה של רת"א?

גדי רגב: שיחזירו לחניך - - -

עמרי טלמון: לא רוצים להתעסק בזה.

עמרי טלמון: כל הדאייה זה בהתנדבות מאה אחוז, כל ההדרכה, כל הבחינות, הכול.

עמרי טלמון: הבוחן יתחיל לחייב את רת"א, רת"א תשלם לו והוא יצטרך לנכות מס במקור ולהוציא מע"מ?

גדי רגב: ואם מחר מישהו יחליט לעשות אחרת?

עמרי טלמון: אז נדבר אחרת.

גדי רגב: אנחנו לוקחים את כל התעופה, בהיותנו אחראים על כל התעופה.

גדי רגב: מחר מישהו כן יחליט לקחת ואז נרוץ לעשות את השינוי?

עמרי טלמון: לא, הוא לא ילך אליו, הוא ילך למישהו אחר.

גדי רגב: או שכן או שלא.

עמרי טלמון: כמו שהכנסתם הסתייגויות לבוחנים בחברות וכן הלאה, אתם יכולים להכניס הסתייגות לבוחנים שהם במסגרת קלוב התעופה או סגנון כזה, שהם כולם לא לוקחים כסף.

עמרי טלמון: אני מניח שאם תהיה במסגרת הזאת ותדרוש תשלום, אז לא תהיה במסגרת הזאת ויחול עליך הכלל הרגיל.

גדי רגב: אני מבקש לציין שכל המחירים של האגרות ההן, כפי שאתם יכולים לראות אצלכם בטבלאות, הורדו.

גדי רגב: זה לא שפתאום העלינו דברים.

יצחק וקנין: הכול מונח לפני ואני רואה את זה.

יצחק וקנין: אני מצביע על סעיף 20.

יצחק וקנין: מי בעד?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

יצחק וקנין: סעיף 21.

רננה שחר: בסוף סעיף קטן ב' אנחנו מבקשים להוסיף את המילים הבאות: "על אף האמור בתקנת משנה א', כללה בחינה לחידוש אישור הפעלת קטגוריה 2 או 3 כאמור גם בחינה לחידוש הגדר מכשירים, תשולם אגרה לפי תקנת משנה זאת בלבד".

יצחק וקנין: יש הערות?

דיוויד גולן: בסעיף 6 יש הגדר חקלאי.

דיוויד גולן: מ-400 קפצנו ל-800.

דפנה עין דור: מ-863 שקלים ירדתם ל-800 ומ-227 שקלים ירדתם ל-200 שקלים.

דפנה עין דור: זה מה שיש היום מה-1.1.2009.

דיוויד גולן: זה לא המספרים שחייבתם אותנו.

יצחק וקנין: זה דבר שאפשר לבדוק.

יצחק וקנין: מי בעד הסעיף?

ליאור יבור: אני סמנכ"ל המבצעים של אל-על.

ליאור יבור: היה לנו דיון עם רת"א על הסעיף הזה.

ליאור יבור: התיקון כאן לא משקף את הסיכום כי הוא מוציא את ההנחה – אני מדבר על אותה תוספת לסעיף ב', שהיא לא משקף את ההנחה המופיעה בסעיף ד'.

רננה שחר: למה?

רננה שחר: בד' כתוב" "או לצורך אישור לפי תקנת משנה ב'".

לאה ורון: זה נוסח שאתם לא מכירים אז כדאי שתעברו עליו.

ליאור יבור: זה בסדר, אני מצטער.

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד – רוב נגד – אין נמנעים אין

דוד אזולאי: הסעיף אושר.

דוד אזולאי: עוברים לסעיף 22.

רננה שחר: לגבי סעיף 22.

רננה שחר: קיבלנו הערה מהיועץ המשפטי לוועדה ואני מתכוונת להגיש אותו בנפרד במקביל לתקנות האנגלית.

איתי עצמון: כיוון שאין כיום את הסמכות בעצם לגבות אגרה בעבור בחינה להוכחת מיומנות בשפה האנגלית.

רננה שחר: עדיין התקנות לא עודכנו, הן בתהליך מאוד כלכלה.

איתי עצמון: הן יגיעו לוועדת הכלכלה בזמן הקרוב.

יצחק וקנין: אנחנו לא מאשרים את סעיף 22.

יצחק וקנין: סעיף 23.

רננה שחר: "22.

רננה שחר: עובד טייס או מבקש רישיון עובד טיס, המבקש עיון חוזר בתוצאות מבחן עיוני, ישלם בעת הגשת הבקשה אגרה של 200 שקלים חדשים".

יצחק וקנין: אין הערות.

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד – רוב נגד – אין נמנעים אין

יצחק וקנין: סעיף 23 אושר.

יצחק וקנין: נעבור לסעיף 24.

יצחק וקנין: רננה שחר:

איתי עצמון: מדובר על מתן רישיון או גם חידוש רישיון?

רננה שחר: או אישורו או חידוש הזכויות על פיו.

איתי עצמון: המונח הזה כולל חידוש רישיון?

רננה שחר: כן.

רננה שחר: אני חושבת שזה כולל גם את חידוש הזכויות.

יצחק וקנין: יש הערות לסעיף 24?

יצחק וקנין: מי בעד?

יצחק וקנין: מי נגד?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

יצחק וקנין: אין הערות.

יצחק וקנין: מי בעד?

יצחק וקנין: הצבעה בעד – רוב נגד – אין נמנעים אין

יצחק וקנין: סעיף 25 אושר.

יצחק וקנין: עוברים לסעיף 26.

איתי עצמון: מה הכוונה לשמור על זכויותיו לפי רישיונו?

רננה שחר: הכוונה היא שגם אם הוא צריך לשלם אגרת תעודה רפואית.

רננה שחר: בתקנות זה מנוסח כמטלות לצורך שמירה על זכויות.

איתי עצמון: דיברתם על החוקר הראשי, האם צריך להוסיף גם ממלא מקומו לפי הצורך.

איתי עצמון: יש חוקר ראשי אבל בתקנות גם ממלא מקום.

גדי רגב: כתבנו מה שהתכוונו.

לאה ורון: אז למה, בכל זאת, לא ממלא מקומו?

גיורא רום: אני לא יודע אם יש לו ממלא מקום.

לאה ורון: יש בתקנות.

גיורא רום: איך אנחנו יודעים שיבצר ממנו?

גיורא רום: איך אנחנו יודעים מי יהיה ממלא מקומו, הרי אין מישהו שהוא ממלא מקום קבוע.

גיורא רום: נניח שהוא שילם אגרה בינואר - - -

לאה ורון: היה ויהיה כמוזכר בתקנות, דהיינו, אם יבצר מהחוקר הראשי לקיים את תפקידו ויהיה לו ממלא מקום, אזי אתם תגבו ממנו את כל האגרות והוא לא יהיה פטור?

איתי עצמון: הוא בא בנעליו של החוקר הראשי.

גדי רגב: עד היום הוא לא היה בכלל והכנסנו אותו.

גיורא רום: זה בקשה של החוקר הראשי ואנחנו נענינו בחיוב והוספנו אותו.

גיורא רום: הוא לא ביקש ממלא מקום כי ממלא מקום זה נניח אם הוא נעדר מהארץ.

איתי עצמון: על זה שאלתי.

איתי עצמון: כתוב "נבצר ממנו למלא את תפקידו".

איתי עצמון: נניח שנבצר ממנו למלא את תפקידו במשך חודש או חודשיים.

איתי עצמון: אני שואל האם יש צורך?

דפנה עין דור: זאת העברה מכיס לכיס ממשרד התחבורה לרשות התעופה האזרחית.

גיורא רום: אין בזה צורך.

יצחק וקנין: מי בעד סעיף 26?

יצחק וקנין: הצבעה בעד – רוב נגד – אין נמנעים אין

יצחק וקנין: הסעיף אושר.

יצחק וקנין: יש הערות?

עמרי טלמון: כשמתייחסים לכלים ספורטיביים, כפי שהגברת שחר קראה: "מפעיל אווירונים זעירים, גלישונים או מצנחים ממונעים", הייתי מבקש להוסיף שם גם דאונים וטיסני מנוע.

רננה שחר: זה רישיון הפעלה לטיסות מסחריות.

עמרי טלמון: איפה הלא מסחרי?

עמרי טלמון: אם הבנתי נכון, הטיסה המסחרית מתייחסת רק – צריך להבהיר.

דפנה עין דור: צריך למחוק ב-8 את המילים "טיסה מסחרית" ואז להוסיף את הדאונים במקום.

לאה ורון: אולי תודיעו לוועדה מה אתם מבקשים בעקבות ההערה של מר טלמון?

רננה שחר: אנחנו מבקשים בתקנת משנה א' ובתקנת משנה ב', בפרט 8 "מפעיל אווירונים זעירים, גלישונים, מצנחים ממונעים, דאונים או טיסנים נהוגי רדיו".

עומרי טלמון: אם את רוצה לדייק, זה צריך להיות טיסנים ממונעים נהוגי רדיו.

אופיר אקוניס: תעדכן אותי מה החלטתם לגבי מטוסי הריסוס?

יצחק וקנין: אני מבין שיש רצון להגיע לפשרה.

יצחק וקנין: מאחר וזה נוגע לי אישית וגם אני חקלאי לא הצבעתי.

יצחק וקנין: הצעתי להם הצעת פשרה.

יצחק וקנין: תקבלו את ההצעה שלי ותצביעו על הסעיף.

אופיר אקוניס: תודה רבה, אני מודה לך.

רננה שחר: עמרי, נלך לפי נלך לפי סימן ז' בפרק התשיעי לתקנות ההפעלה, שזה טיסנים נהוגי רדיו.

רננה שחר: זה לא טיסן ממונע, זה טיסן נהוג רדיו.

עמרי טלמון: טיסן דאון נהוג רדיו לא צריך רישיון הפעלה.

עמרי טלמון: זה רק טיסן ממונע נהוג רדיו.

אופיר אקוניס: על מה הויכוח?

רננה שחר: האם לקרוא לזה טיסנים נהוגי רדיו או טיסנים ממונעים נהוגי רדיו.

אופיר אקוניס: אני מבין שאלה טיסנים ללא טייס.

עמרי טלמון: הטייס נמצא על הקרקע.

אופיר אקוניס: אז צריך לשלם?

רננה שחר: עמרי, בוא ניצמד למה שכתוב בתקנות ההפעלה, טיסנים נהוגי רדיו.

עמרי טלמון: זה חל על שני סעיפים 8, גם בא' וגם ב-ב'?

רננה שחר: כן.

אופיר אקוניס: גם עליהם רוצים להטיל?

עמרי טלמון: כבר הטילו.

אופיר אקוניס: אני מוכרח להגיד לכם שזה מפליא אותי.

אופיר אקוניס: מתי זה הוטל?

אופיר אקוניס: זה קצת משעשע.

אופיר אקוניס: מדובר באדם שהולך בשבת בבוקר - - -

לאה ורון: זה לצורך הפעלה מסחרית.

רננה שחר: לא לאה.

לאה ורון: מוחקים את "המבקש רישיון הפעלה מסחרי"?

רננה שחר: כתוב "המבקש רישיון הפעלה מסחרי או רישיון הפעלה מבצעי".

רננה שחר: במקרה הזה יש רישיון הפעלה מבצעית שהוא לא לגורמים מסחריים.

לאה ורון: בכל מקרה לא אותם אלה שמשחקים בשבת עם הדאונים?

לאה ורון: זה לא מבצעי וגם לא תחת מסחרי.

אופיר אקוניס: היא חידדה את שאלתי.

עמרי טלמון: טיסני המנוע עם פיקוד רדיו חייבים ברישיון הפעלה מבצעי.

עמרי טלמון: ידידיי מרת"א יתפלאו אבל אני סבור שכך צריך להיות מפני שזה כלי שצריך לדעת להטיס עליו.

עמרי טלמון: אין לנו טענות ואף פעם לא היו טענות שצריך רישיון הפעלה.

עמרי טלמון: אנחנו רק מתווכחים על המחיר.

עמרי טלמון: בקיצור, כגודל הטיסן צריכה להיות גודל האגרה.

אופיר אקוניס: את רוצה להקריא את זה שוב כדי שלא יהיה אי הבנות?

רננה שחר: פסקה 8 בתקנת משנה א ו-ב' יהיה: "מפעיל אווירונים זעירים, גלישונים, מצנחים ממונעים, דאונים או טיסנים נהוגי רדיו".

אופיר אקוניס: זה גם בא' וגם ב-ב'.

עמרי טלמון: ב-8 ב' כתוב כרגע טיסה מסחרית.

עמרי טלמון: אז אם אנחנו הכנסנו את הטיסה הלא מסחרית ב-א' – אם הוא יישאר טיסה מסחרית אין לי בעיה עם זה.

עמרי טלמון: לפי התקנות היום כל בעל מטוס זעיר חייב ברישיון הפעלה.

עמרי טלמון: בכל זאת את לא רוצה ממנו 1,000 שקל בשנה.

אופיר אקוניס: מה המלצת רשות התעופה האזרחית כדי לאשר ולהמשיך?

דפנה עין דור: לדעתי זה צריך להיות 300 שקלים.

אופיר אקוניס: יפה, הוא אמר המחיר הנמוך ביותר.

רננה שחר: אנחנו מבקשים להוריד את זה ל-300 שקלים בתקנה ב'.

אברהם קמחי: אז זה רק עלה ב-100% מהפעם הקודמת כי זה היה 150 שקלים.

אופיר אקוניס: המחירים עולים.

איתי עצמון: רק בתקנת משנה ב' אנחנו מורידים את הסכום?

רננה שחר: בתקנת משנה א' הוא 100 ו-300.

רננה שחר: אין הערות נוספות.

רננה שחר: הצבעה בעד – רוב נגד – אין נמנעים אין

אופיר אקוניס: סעיף 27 אושר.

אופיר אקוניס: אנחנו עוברים לסעיף 28.

אופיר אקוניס: הערות?

אופיר אקוניס: אין.

אופיר אקוניס: הצבעה בעד – רוב נגד – אין נמנעים אין

אופיר אקוניס: סעיף 28 אושר.

אופיר אקוניס: עוברים לסעיף 29.

איתי עצמון: תוכלי להסביר את תקנת משנה ה'?

רננה שחר: אנחנו רוצים להוסיף את תקנות משנה ו'.

רננה שחר: "בעל רשיון הפעלה מבצעית המבקש להפעיל כלי טייס הרשום בפנקס החכור על ידו עם צוותו, ישלם בעד הטיפול בהסכם החכירה לפי תקנות ההפעלה בעת המצאת הסכם החכירה למנהל אגרה בסכום של 165 שקלים חדשים".

לאה ורון: האם כל האגרות לגבי חכירת כלי טיס הן אגרות חדשות?

לאה ורון: האם מדובר בתקנה חדשה שלא היתה קיימת?

דפנה עין דור: למעט לתקנה ו'.

אופיר אקוניס: ו' זה עמלת טיפול.

רננה שחר: כן, זאת אגרה חדשה.

רננה שחר: הפעלת כלי טיס חכור מחייבת טיפול ותשומת לב מיוחדת.

רננה שחר: יש מקרים שבהם מוגש הסכם מסגרת לחכירה ואז בנוסף על הטיפול בהסכם המסגרת עצמו ושיוך כלי הטייס לפי הגורם שאחראי להפעלה שלו, גם יש אישור עד הוק של כל כלי שמופעל מכוח הסכם החכירה.

רננה שחר: לכך נועדה תקנת משנה ה'.

ליאור יבור: אנחנו מבקשים הבהרה.

ליאור יבור: האם הכוונה או הנגזרת של הסעיף הזה, שטרם הפעלת טיסה בהסכם מהסוג הזה צריך לפנות לאישור?

ליאור יבור: לא ברור לי איך זה אמור לפעול.

ליאור יבור: הרי לחברה א' יש הסכם עם חברה ב', יש הסכם מסגרת והוא מכסה את כל סוגי המטוסים.

ליאור יבור: ישראייר לוקחת מטוס מאל-על.

ליאור יבור: איזה עבודה זה דורש?

ליאור יבור: מה אתם יודעים ואיך הכוונה שהדבר הזה יעבוד?

גדי רגב: אותו דבר כמו שנהוג היום.

גדי רגב: מה השתנה?

רננה שחר: ההסדר המהותי מוסדר התקנות ההפעלה עצמם, תקנה 361 לתקנות ההפעלה קובע את ההסדר כאשר אתה רוצה להפעיל כלי טיס חכור על ידך.

רוני סטבקובסקי: אבל כל הנתונים נמצאים בהסכם המסגרת, מי המפעיל מי האחראי.

רוני סטבקובסקי: הכול מצוין כבר בהסכם המסגרת.

רוני סטבקובסקי: זה לא חדש בטיסה ספציפית.

ליאור יבור: להבנתנו מבוצע התשלום מסיבה כלשהי בעבור כל הפעלה כזאת וזה בסדר.

ליאור יבור: אבל מה הכוונה פה?

ליאור יבור: הרי לא נדרש אישור מלפני?

דפנה עין דור: כתוב "בעד הטיפול בהסכם החכירה" - - -

ליאור יבור: אין פעילות וטיפול.

ליאור יבור: עכשיו מתקשר ישראייר לאל-על ואומר שהוא צריך ממנו מטוס.

ליאור יבור: הוא בא ולוקח ממנו מטוס והכול מכוסה בהסכם המסגרת.

ליאור יבור: אני שואל שאלה אופרטיבית, האם אתם מתכוונים מראש שתבוצע פניה?

גידי ארנון: זה בסדר, אבל יש טיפול.

גידי ארנון: הם בודקים את כל ההסכם אבל אז הם צריכים לתת אישורים ספציפיים לטיסה.

גידי ארנון: הרבה פעמים מתבקשים לתת אישור באנגלית כי המנהל הזר רוצה לקבל את האישור שאני רשאי להפעיל את המטוס שלכם.

גידי ארנון: אם הבנתי נכון, כשיש הסכם מסגרת כללית עליו אתה משלם, על כל פעילות ספציפית אתה משלם את ה-250 שקל.

אופיר אקוניס: רת"א יכולים לענות האם זאת תוספת להסכם הקיים?

גידי ארנון: הייתי שמח לא לשלם אבל אני מטריד אותם בלילה.

גידי ארנון: יש לי בקשה מרת"א בנושא הסעיף הזה.

אופיר אקוניס: למה אתם צריכים את זה?

אופיר אקוניס: אתם כמו בנקים, לוקחים עמלות?

רננה שחר: לא, זה הפחתה.

רננה שחר: זה חכירה רטובה.

רננה שחר: סעיף ו' עוסק בחכירה רטובה מישראלי לישראלי.

רננה שחר: סעיפים ג', ד' ה' עוסקים בחכירה יבשה.

רננה שחר: "המבקש להביא שאינו רשום או חכירה או חכירה רטובה מזר" - - -

אופיר אקוניס: בשביל מה הוספתם את ו', זה לא היה.

אופיר אקוניס: אני רואה שזה תוספת.

רוני סטבקובסקי: זה בהתאם לבקשת החברות.

אופיר אקוניס: החברות רוצות את זה?

רוני סטבקובסקי: הן רוצות כי זאת הוזלה בין חברות ישראליות.

ליאור יבור: ו' זאת בקשה של חברות התעופה כי אחרת הוא לא מאפשר לנו לבצע פעילות אחת עם השנייה.

גידי ארנון: יש לי בקשה מרת"א בקשר לסעיף הזה.

גידי ארנון: אני מדבר על סעיף 29ג.

גידי ארנון: שמתי לב שבתקנה 13ב' נתתם הקלה באגרות למצב של AOG.

גידי ארנון: חכירות רטובות מבוצעות הרבה פעמים, גם אצלנו במצב של AOG.

גידי ארנון: זה מצב שבו מטוס תקוע על הקרקע ואני צריך להביא מטוס אחר לחלץ את הנוסעים.

גידי ארנון: זה לא משהו שהוא מסחרי, שרציתי או תכננתי אלא עקב תקלה.

גידי ארנון: הייתי מבקש אם אפשר ליישם את אותה תקנה גם בסעיף הזה.

פבל גרנדל: גידי, אם אתה זוכר, הקריטריונים זה שזה מקרה בודד, קל ומהיר, כשעה וחצי.

פבל גרנדל: כל המהות של התקנה זה להקל ולהוזיל את עלות הטיפול לעומת עלות של החלק.

גידי ארנון: זה מה שאני מבקש.

גידי ארנון: קרתה לי תקלה במטוס, עכשיו אני מתחיל להיענש.

גידי ארנון: אני צריך לשכור מטוס אחר כדי להביא את הנוסעים וזה עולה לי כסף.

גידי ארנון: אני נענש בכל מיני דברים.

גידי ארנון: פניתי בבקשה כי הרציונאל, לדעתי, הוא אותו רציונאל.

גידי ארנון: אני גם לא חושב שזה הרבה מקרים.

גידי ארנון: הרציונאל הוא אותו רציונאל ופשוט ליישם את הסעיף הזה לגבי המצב, שאם הונחה דעת המנהל שהחכירה שלי היא לא תכנון מסחרי, היא לא דבר שרציתי מראש, ליישם את אותה הנחה.

גדי רגב: אנחנו חושבים שהפערים שעשינו פה הם אדירים, בין א' ל-ג', שמביאים מאוד לידי ביטוי את ההתחשבות ואת ההבנה.

גדי רגב: בדרך כלל מטוס רטוב חכור מחו"ל בדרך כלל עונה על צורך מהותי בעייתי מיידי.

גדי רגב: לכן הפערים וסדרי הגודל – אני מדבר על המשקלים הגבוהים, שזה מה שמדובר בחברות התעופה.

גדי רגב: הפערים הם מאוד גדולים, המספרים הם יחסית נמוכים.

גדי רגב: אנחנו באמת חושבים שבעניין הזה הלכנו בצורה הוגנת סביב השעות והימים.

גדי רגב: גידי יודע באיזה שעות זה קורה.

אופיר אקוניס: הבנו.

אופיר אקוניס: בסופו של דבר הדברים הם ברורים.

אופיר אקוניס: .

אופיר אקוניס: הצבעה בעד – רוב נגד – אין נמנעים אין

אופיר אקוניס: אני מאשר את סעיף 29 כולל התוספת.

אופיר אקוניס: חשבתי שהתוספת היא מיותרת אבל חברות התעופה ביקשו את סעיף ו' והן קיבלו אותו אנחנו עוברים לסעיף 30.

איתי עצמון: יש לי שאלה לגבי תקנה 323 לתקנות ההפעלה.

איתי עצמון: היא כוללת גם בוחן טיסה ומדריך טיסה?

רננה שחר: לא, רק טייס בוחן.

רננה שחר: סליחה, אתה צודק, זאת טעות שלנו.

איתי עצמון: מה למחוק?

רננה שחר: "הוצאות אישור טייס בוחן".

אשל חפץ: אני מחברת תעופה קאל.

אשל חפץ: לא מפורט מה מחשבים לו, האם זה רק השעות בסימולאטור?

אשל חפץ: או שזה מעבר לזה, ממתי שהוא יצא מישראל?

אשל חפץ: על איזה שעות מדברים פה?

רננה שחר: זה מחזיר אותנו לתקנה 38.

דפנה עין דור: "לרבות שעות הטיסה הכרוכות בביצוע העבודה".

ליאור יבור: זה לא מובן.

אופיר אקוניס: מדובר בשעות טיסה.

דפנה עין דור: זה לא כולל שינה בלילה במלון.

אופיר אקוניס: זה גם כתוב בצורה דיי מפורשת "כאמור בתקנה 38".

אופיר אקוניס: היא אומרת שזה לא כולל שעות מלון.

ליאור יבור: כשנגיע לסעיף 38 נבקש הבהרות נוספות.

אופיר אקוניס: הצבעה בעד – רוב נגד – אין נמנעים אין

אופיר אקוניס: אין הערות נוספות, הסעיף אושר.

רננה שחר: סעיף 31.

אופיר אקוניס: אין הערות.

אופיר אקוניס: הצבעה בעד – רוב נגד – אין נמנעים אין

אופיר אקוניס: אין הערות, הסעיף אושר.

אופיר אקוניס: עוברים לסעיף 32.

איתי עצמון: בתקנות כיום כתוב "באופן שווה".

איתי עצמון: באופן יחסי לפי מה?

רננה שחר: לפי נפח הפעילות.

איתי עצמון: צריך לכתוב את זה כי זה לא ברור.

דפנה עין דור: שווה זה חצי חצי?

איתי עצמון: אם יש 5 אז זה מתחלק לחמישה חלקים שווים.

איתי עצמון: זה מה שקובעות התקנות היום.

דפנה עין דור: זה צריך להיות באופן יחסי להיקף הפעילות.

אופיר אקוניס: הצבעה בעד – רוב נגד – אין נמנעים אין

אופיר אקוניס: סעיף 32 אושר.

איתי עצמון: יש לי הערה שיכול להיות שהיא טכנית.

איתי עצמון: בתקנה 5 לתקנת טיסות שכר מדובר על 30 ימים לפחות לפני מועד היציאה המתוכנן של טיסה ראשונה בסדרה.

איתי עצמון: כלומר מדובר פה בסדרה של טיסות שכר.

איתי עצמון: כאן מדובר גם על טיסות בודדות.

איתי עצמון: השאלה היא האם ההפניה מדויקת?

רננה שחר: בסדר.

רננה שחר: בתקנה 5ב כתוב: "בקשה למתן אישור להפעלת טיסת שכר", שזה לא סדרת טיסות.

רננה שחר: היא צריכה להיות 4 ימים לפחות.

רננה שחר: באופן כללי זה מכניס אותו לאותו מקום.

רננה שחר: טיפול מוקדם זה טיפול לפי התקנות.

רננה שחר: טיפול של עד 3 ימים זה טיפול רגיל וטיפול דחוף הוא יהיה טיפול אחרי - - -

ליאור יבור: אז לפי העניין.

ליאור יבור: אם מדובר על סדרה אז הולכים לתקנה 5א.

גידי ארנון: רננה, אולי תקבעו את הימים.

גידי ארנון: אולי במקום "כקבוע בתקנה", תגידי עד לפני.

ליאור יבור: גידי, זה מאוד פשוט.

ליאור יבור: היום התקנה אומרת מעל 3 ימים ופחות מ-3 ימים.

גידי ארנון: יש לי את תקנה 5 ובאותה הזדמנות הייתי מבקש בתקנה 5, שזה 30 ימים, שאף אחד כמעט לא מגיש את זה 30 ימים כי סדרות מתבטלות, סדרות לא מתקיימות על ידי המארגן – להפחית את זה למשהו סביר יותר, שגם ישאיר לכם זמן מספיק לטפל בזה בהליך נורמאלי.

גידי ארנון: לצורך הדוגמה, אם פה עשיתם 3 ימים, אז אולי 7 ימים או 10 ימים.

רננה שחר: לזה אל-על מאוד התנגדו.

גידי ארנון: שתקבלו את הזול?

ליאור יבור: אל-על לא התנגדו לקיצור תקנה 5א מ-30 יום ל-10 ימים.

רננה שחר: אנחנו מטפלים בתיקון תקנות השכר.

רננה שחר: אנחנו לא נתקן באופן עקיף, אגב תקנות האגרות את תקנות השכר.

גידי ארנון: זה לא עקיף, זה אופן ישיר למועדי תשלום.

גידי ארנון: את הבקשה אני אולי צריך להגיש, אני אף פעם לא משלם ממש במועד כי הרי יש את התהליך שעומרי דיבר עליו.

גידי ארנון: אני מקבל את האגרה, אני הולך לבנק, אני משלם.

גידי ארנון: על מנת להפוך, פשוט לקצר את המועד.

דפנה עין דור: כל זמן שלא שינינו את תקנה 5 לתקנות השכר, אתה אומר, לא רק שאתה לא עבדת במועד של תקנה 5, אתה עוד מקבל הנחה.

גידי ארנון: אין אפשרות, דרך אגב.

דפנה עין דור: בסדר, אבל הפיתרון הוא לתקן את תקנה 5.

גידי ארנון: אני מדבר על מועדי התשלום.

קריאה: זה יגיע לוועדה בתקנות השכר.

דפנה עין דור: אנחנו מטפלים בזה במקביל.

גידי ארנון: עדיין, ואתם יודעים את עמדתי לגבי כלל האגרות האלה.

גידי ארנון: מכיוון שאני מבין שהנושא צריך לעבור, הייתי מבקש אם אפשר לקצר את המועד הזה.

גידי ארנון: באופן כללי, הרי מדובר על הדברים.

גידי ארנון: זה מספיק זמן.

גידי ארנון: הרי אני לא מקבל החזרים.

גידי ארנון: הגשתי את הבקשה ואני לא מקבל החזרים.

גידי ארנון: הטיפול הדחוף הוא לא ממש דחוף, שבוע או 10 ימים לפני.

דפנה עין דור: אם נשארו 3 ימים פה בתקנה, זה לא באמת משנה לך אם יהיה כתוב שם 15 ימים - - -

אופיר אקוניס: טוב, חייבים למצות את הדיון הזה.

גידי ארנון: יש לי מדרגת מס נמוכה יותר.

אופיר אקוניס: אתם מוכנים לקבל או לא?

דפנה עין דור: זה בסתירה לתקנות השכר.

רננה שחר: תקנות השכר יתוקנו.

אופיר אקוניס: הצבעה בעד – רוב נגד – אין נמנעים אין

אופיר אקוניס: אנחנו מאשרים את סעיף 33.

אופיר אקוניס: אנחנו עוברים לסעיף 34.

איתי עצמון: אתם לא רוצים להוסיף בג' שאם טרם מלאו 6 חודשים לתשלום אגרות הרישיון?

רננה שחר: לא, יש לך את ב'.

רננה שחר: ב', בכל מקרה – זה מסדר שהוא יקבל לחצי שנה ואחר-כך הוא ישלם את השנתי.

אופיר אקוניס: אין הערות.

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף אושר.

אופיר אקוניס: עוברים לסעיף 35.

איתי עצמון: כאן לא קבעתם אפשרות של החזר יחסי, אם הרישיון ניתן לתקופה קצרה יותר?

דפנה עין דור: מתן הרישיון זאת האגרה.

אופיר אקוניס: האגרה היא על הרישיון לא על התקופה.

איתי עצמון: אבל כן קבעתם שימוש חד פעמי.

רננה שחר: שימוש חד פעמי זה על אף האמור בתקנת משנה א'.

איתי עצמון: אני מבין.

איתי עצמון: האגרה בתקנת משנה א' מדברת רק על הטיפול בבקשה לרישיון ולא על השימוש?

אופיר אקוניס: האגרה היא על האישור.

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף אושר.

אופיר אקוניס: עוברים לסעיף 36.

אופיר אקוניס: אין הערות.

אופיר אקוניס: הצבעה בעד – רוב נגד – אין נמנעים אין

אופיר אקוניס: סעיף 36 אושר.

רוני סטבקובסקי: חלק מהתעודות שנמצאות בתקנות הן תקנות שנמצאות היום באנגלית ובעברית, כמו תעודת כושר אווירי, רעש, בשתי שפות.

רוני סטבקובסקי: זה קצת מבלבל.

רוני סטבקובסקי: יותר מדאיג אותי זה הרישיון החכירה שהוא רק בעברית.

רוני סטבקובסקי: אני לא רואה למה זה לא יהיה באנגלית ואני לא מבינה למה צריך לשלם על זה אגרה.

רננה שחר: כאשר תעודה היא גם בעברית וגם באנגלית, כמובן לא נדרש תשלום לפי תקנה 37, מובהר בזאת לפרוטוקול.

רננה שחר: אם אתם רוצים תעודה בעברית שתינתן גם באנגלית, אז צריך לשלם לפי תקנה 37.

רננה שחר: אם אתם לא רוצים אותה באנגלית, אין שום צורך לשלם.

ליאור יבור: אנחנו רוצים אותה רק באנגלית.

לאה ורון: זה בארץ הזאת שאסור להזכיר את שמה.

רונית סטבקובסקי: אלה תעודות שמוגשות לחברות זרות, מוגשות לרשויות מקומיות בחו"ל.

ליאור יבור: כל הרישיונות האחרים הם באנגלית: רישיון הטיס, רישיון המדריך, כל הרישיונות הם באנגלית כי זה דבר בינלאומי.

ליאור יבור: אנחנו מבקשים שהתעודה תהיה באנגלית ולא בעברית.

רננה שחר: בסדר, אבל זה לא לתקנות האחרות, זה לכך שאנחנו ניתן את התעודה הזאת באנגלית מראש.

אופיר אקוניס: זאת לא הבעיה, זה 150 שקל.

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף אושר.

רננה שחר: זאת הוראה שהיתה, הוצאנו אותה מחוץ לסוגריים, היא היתה מפוזרת בתקנות האגרות בכל מיני מקומות.

איתי עצמון: למה הכוונה מיום קבלת הדרישה?

ליאור יבור: אנחנו מבקשים פה הבהרה: נדרש לבדוק מאמן טיסה בלוס-אנג'לס, זאת עבודה של 4 שעות.

ליאור יבור: כמובן שאנחנו משלמים את כרטיס הטיסה, המלון, והאש"ל וזה ברור מהתקנה.

ליאור יבור: אבל, האם הכוונה היא שגם 16 שעות הטיסה לכל כיוון ישולמו כשני ימי עבודה בהלוך, שני ימי עבודה בחזור, והכול אל מול אותן 4 שעות שנדרשות לבדיקת מאמן הטיסה.

ליאור יבור: זה מה שכתוב פה.

ליאור יבור: עד היום חברת התעופה נשאה בעלות כרטיסי הטיסה, באש"ל, מוניות וכל הדברים האלה, ושילמה עבור יום העבודה שבו בוצעה העבודה.

ליאור יבור: לכאורה, מהנוסח שמופיע פה אפשר להבין שאתה משלם 16 שעות עבודה בדרך ללוס-אנג'לס, עוד 4 שעות אישור הסימולאטור ועוד 16 שעות עבודה בדרך חזרה.

ליאור יבור: אנחנו רוצים להבהיר שלא זאת הכוונה.

גיורא רום: אני חושב שזאת הקבלה.

גיורא רום: אולי נשמע מנציג התעשייה האווירית.

שמואל איפרגן: משלמים עבור האש"ל ועבור השהייה בטיסה.

לאה ורון: ואז כל שעת שהייה בטיסה זה 330 שקלים חדשים?

גיורא רום: כן.

גיורא רום: האנשים שלנו נעדרים מהעבודה ברת"א, נוסעים לסיבוב של 5 ימים וזאת העלות.

ליאור יבור: גיורא, אני חושב שיום עבודה הוא 8 שעות.

ליאור יבור: אני לא מכיר יום עבודה של 16 שעות.

ליאור יבור: אני חושב שבעבור העבודה שנעשית צריך לשלם.

גיורא רום: הטיסה מתפרסת על פני יותר ימים.

גיורא רום: כשטסים ללוס אנג'לס וחזרה, אם אתה מחלק את שעות הטיסה על פני סך הכול, זה אפילו פחות מ-8 שעות.

גיורא רום: כמה ימים עושים בדיקת סימולאטור בלוס-אנג'לס, 5 ימים?

ליאור יבור: אנחנו עושים את זה ביום אחד.

גיורא רום: מנתב"ג לנתב"ג?

לאה ורון: מר יבור, איפה כתוב 16 שעות?

ליאור יבור: זה משך הטיסה ללוס-אנג'לס.

ליאור יבור: זה לא היה כך עד היום.

אופיר אקוניס: גיורא, יכול להיות שהם צודקים.

אופיר אקוניס: אתה נותן לו כל-כך הרבה זמן.

אופיר אקוניס: בחוק זה 8 שעות עבודה.

דפנה עין דור: הם עושים את כל הדרך ואנחנו משלמים.

דפנה עין דור: יש אבדן זמן בשדה התעופה, שעל זה לא מקבלים שום דבר.

דפנה עין דור: אנחנו לא גובים על זה תשלום.

אופיר אקוניס: אז לפחות תעשו 12 שעות.

אופיר אקוניס: הוא מציע הגבלה של 12 שעות.

גידי ארנון: גם כשהוא מגיע ליום עבודה מלא, כשהוא עובד בפועל הוא לא מחייב על ה-24 שעות, הוא מחייב על השעות שלו.

גידי ארנון: על שעת הטיסה ניתן ליצור מקבלה.

ליאור יבור: זה דבר שלא היה עד היום.

ליאור יבור: עד היום שולם בעבור יום עבודה.

ליאור יבור: עד היום הדיון היה האם אותו יום של 4 שעות עבודה בלונדון, האם אנחנו מחויבים בעבור 8 שעות או בעבור 4 שעות.

ליאור יבור: זה היה הדיון שהיה עד היום לכן אני מופתע.

גיורא רום: והטיסה ללונדון וחזרה מלונדון?

ליאור יבור: היא לא היתה משולמת.

ליאור יבור: אנחנו נושאים בכרטיסי הטיסה, נושאים בכל הנגזרות, באש"ל ובבית המלון אבל לא בעלות יום העבודה.

דפנה עין דור: ליועצים ולעובדי רת"א משלמים בגין אבדן הזמן.

ליאור יבור: לא מדובר ביועצים, מדובר במפקחים של רת"א.

ליאור יבור: לא מדובר ביועצים חיצוניים.

ליאור יבור: תפרידו בין יועצים חיצוניים לבין השוטף ביום יום של חברות התעופה.

ליאור יבור: היום יום שלנו זה הטסת מפקחים.

ליאור יבור: אני חושב שצריך להפריד בין מפקחים לבין יועצים.

דפנה עין דור: גם עובד רת"א מקבל.

גדי רגב: ההיגיון אומר שצריך לעשות את זה לפי ימי היעדרות.

גדי רגב: אם אנחנו נוסעים לתת שירות לכל אחת מהחברות, אז לא לספור את זה בהכרח לפי שעות.

גדי רגב: כלומר, התרגום הוא של שעות אבל צריך לעשות את זה לפי ימי היעדרות.

גדי רגב: זה ההיגיון הצרוף שלנו.

יונתן פייגין: אפשר לקרוא לזה במונח של "ביטול זמן".

יונתן פייגין: העבודה היא 4 שעות אבל יש תעסוקה מסביב וצריך אולי לתת לה איזה מפתח.

יונתן פייגין: אולי שעות הטיסה לא יהיה בתעריף מלא.

גיורא רום: זאת בדיוק מטרת האגרה.

גיורא רום: האגרה צריכה לכסות בדיוק את זה.

אופיר אקוניס: אתם מוכנים להקל קצת על החברות?

אופיר אקוניס: בכל זאת, אנחנו מאשרים לכם במהירות יחסית שורה של אגרות נאות.

דפנה עין דור: מחצית שעות הטיסה.

גדי רגב: אני מדבר על הימים שהם לא ימי עבודה נטו.

דפנה עין דור: לדעתי, לא יותר מ-12 שעות.

אופיר אקוניס: נגביל את זה קצת.

ליאור יבור: אני חושב שזה צריך להיות מובהר ומחולק ליועצים ולעובדי הרשות.

גיורא רום: ליאור, ברמה הפרקטית, כמה פעמים בשבוע אנחנו טסים ללוס-אנג'לס, פעם בשנה?

ליאור יבור: לפחות.

גיורא רום: כלומר, הדיון שלנו הוא על טיסה אחת לשנה.

ליאור יבור: הדיון שלנו הוא על לוס-אנג'לס, על סן פאולו, על הונג-קונג עם דילוג למקאו ושנזן.

אופיר אקוניס: אז הוא מציע 12 שעות.

אופיר אקוניס: אני בעד 12 שעות.

דפנה עין דור: לא יותר מ-12 שעות.

ליאור יבור: זה עדיין לא מובן.

אופיר אקוניס: מאוד מובן.

ליאור יבור: אנחנו מבקשים שתהיה קוהרנטיות.

ליאור יבור: בעבור יום הטיסה אנחנו מקבלים שזה לא יותר מ-12 שעות.

ליאור יבור: אבל ביום שלמחרת יש 4 שעות בדיקה למדמה הטיסה.

ליאור יבור: האם אני משלם על 4 שעות או על 12 שעות.

דפנה עין דור: 4 שעות פלוס זמן הטיסה, לא יותר מ-12 שעות.

אופיר אקוניס: לרבות שעות הטיסה הכרוכות, ולא יותר מ-12.

אופיר אקוניס: אני מציע לנסח את זה כך ולאשר את הסעיף.

אופיר אקוניס: תקראי את המשפט הזה.

רננה שחר: "לרבות שעות הטיסה הכרוכות בביצוע העבודה ולא יותר מ-12 שעות טיסה לכל כיוון".

אופיר אקוניס: נתנו לכם הנחה מ-16 שעות.

אופיר אקוניס: בהחלט הלכו לקראתכם.

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף אושר עם התיקון.

עמרי טלמון: ברור לי שכשמביאים איזה 787, אז צריך להכשיר אנשים עליו.

עמרי טלמון: אבל אם אנחנו מביאים איזה דאון, שהוא בסך הכול אסופה של חלקים שישנם בדאון אחר אבל הוא איננו כתוב בפנקס, האם פירושו של דבר שאנחנו צריכים לשלם הכשרה של 3 מפקחים?

רננה שחר: בהגדרת טיפוס כתוב: "לרבות כלי טיס שהוכנסו בו שינויים קלים שאין בהם כדי להשפיע על דרכי הטיפול בו או על תכונות הטיסה שלו".

רננה שחר: זאת אומרת, שאם אלה שינויים קלים שלא משפיעים, אז זה אותו טיפוס ואתה לא צריך לשלם.

עמרי טלמון: דיברנו על זה כשדיברו על הגדרים.

עמרי טלמון: אני סבור שכל דאון שעשוי מפיברגלס וההגאים שלו מופעלים על ידי מוטות, זה בעצם אותו טיפוס למרות שאחד הוא נימבוס והשני הוא תוצרת שיישר.

עמרי טלמון: הם מופיעים ברישום תחת שמות שונים ותחת "type certificate" שונה.

עמרי טלמון: אם אני צריך לקנות דאון כזה ולממן הכשרה של 3 מפקחים, ותכף יגידו לי שצריך לשלוח אותם לבית החרושת, שדרך אגב לפעמים לא קיים בכלל, מה הדין פה?

ליאור יבור: אנחנו מבקשים פה הבהרה.

ליאור יבור: אחד, חלוקה בין חברות.

ליאור יבור: אני מבקש וחברה אחרת מבקשת לגבי אותו סוג מטוס.

ליאור יבור: אני חושב שצריכה להיות הגדרה בין החברות כי לא יתכן לחייב אותו 3 פעמים ולחייב אותו 3 פעמים כשבסוף זה אותו סוג מטוס ואותו סוג היתר.

גדי רגב: ואם ההפרש הוא 3 שנים בין הבדיקות?

ליאור יבור: הערה שנייה מתייחסת לתדירות.

ליאור יבור: אגב, מדובר ב-50,000 דולר, לפני אותם 330 שקל, עלות לאדם.

ליאור יבור: כלומר, שלושת האנשים האלה, לכל סוג מטוס זה 150,000 דולר.

ליאור יבור: תכפילו את זה בסוגי המטוסים.

ליאור יבור: זאת הוצאה ענקית.

ליאור יבור: לכן חייב להיות פה גם תדירות, קרי, ביקשתי והכשרתי, לכמה זמן מחזיקים את אותם 3 אנשים.

ליאור יבור: יכול להיות שעוד שנה הם לא יהיו ועכשיו צריך 3 אנשים חדשים ואני צריך לשאת בזה עוד פעם או שזה תשלום חד פעמי?

גדי רגב: זה תשלום חד פעמי.

ליאור יבור: רגע.

ליאור יבור: אני גם חושב שזה תשלום חד פעמי.

ליאור יבור: עכשיו אנחנו מצלמים מצב קיים ויש את השלושה.

ליאור יבור: האם אני היום מחויב, קרי, ביקשתי אני מפעיל?

גיורא רום: אם אני מבין נכון, בלי להיות עורך דין, זה כלי טייס שטרם נרשם בפנקס.

גיורא רום: אתם הולכים לקנות מטוס בקרוב?

רננה שחר: מטיפוס שטרם נרשם.

רננה שחר: זה לא שהכלי לא נרשם.

גיורא רום: אתם עומדים לקנות משהו חדש שאנחנו לא יודעים עליו?

ליאור יבור: 77300.

ליאור יבור: הוא עדיין לא רשום בפנקס ואין כזה.

ליאור יבור: מחר אני קונה כזה ויש 77200, מבחינתי זה אותו סוג מטוס.

ליאור יבור: אני חושב שצריך להבהיר את זה.

רננה שחר: זה כתוב בהגדרת טיפוס.

רננה שחר: אולי אתה רוצה לתקן את הגדרת טיפוס?

גיורא רום: "מיצור מסוים ודגם בסיסי לרבות כלי טייס שהוכנסו בו שינויים קלים שאין בהם כדי להשפיע על דרכי הטיפול בו ועל תכונות הטיסה שלו".

אופיר אקוניס: הבנתי את ההסבר של מנהל רת"א.

ליאור יבור: אם זה עונה בין 200 ל-300, זה בסדר.

עמרי טלמון: שאלתי לגבי דאונים ומטוסים קלים.

עמרי טלמון: אם, למשל, אני מביא - - הם לא צריכים שום הכשרה, למרות שאין כזה בכלל בפנקס.

עמרי טלמון: המנוע הוא מנוע סטנדרטי, הגוף בדיוק כמו התאום שלו, אז זה בסדר.

גיורא רום: האם זה לא נכנס לקטגוריה של הגדרה של "טיפוס"?

עמרי טלמון: זה "type certificate" אחר.

גיורא רום: עדיין זה לא איזה תולדה של משהו שכבר קיים, אין נגזרת.

גיורא רום: על זה השיח.

גיורא רום: אם זה מרכבה סימן 2, אז זה סימן 2, זה מרכבה.

גיורא רום: סליחה על הדוגמה לא מתחום התעופה.

גידי ארנון: אולי תמחקו את המילה " שינוים קלים"?

גידי ארנון: מספיק "שינויים שאין בהם להשפיע".

גידי ארנון: אני לא יודע מה זה קל או לא קל.

גיורא רום: מקובל.

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף מאושר עם השמטת המילה "קלים".

איתי עצמון: הערה טכנית: בכותרת השוליים צריך להוסיף "או מתן שירות".

אופיר אקוניס: הצבעה בעד – רוב נגד – אין נמנעים אין

אופיר אקוניס: הסעיף מאושר.

רננה שחר: אנחנו מבקשים לשנות בסעיף ב' במקום "שפורסם בחודש אוקטובר", "שפורסם בחודש נובמבר".

איתי עצמון: בסעיף ג', למה לא גם באתר האינטרנט של משרד התחבורה?

רננה שחר: באתר האינטרנט של הרשות?

דפנה עין דור: יש סיכוי שתעמוד בזה עוד יומיים.

לאה ורון: רגע, אנחנו עדיין בתקנה של הפרסום.

לאה ורון: מה הוחלט לגבי הפרסום?

אופיר אקוניס: באתר האינטרנט של הרשות.

אופיר אקוניס: הצבעה בעד – רוב נגד – אין נמנעים אין

אופיר אקוניס: סעיף 41 אושר.

אופיר אקוניס: הצבעה בעד – רוב נגד – אין נמנעים אין

אופיר אקוניס: גם סעיף 42 אושר.

גדי רגב: כבוד היושב ראש, צריך לחזור סעיף 8 שנשאר פתוח להחלטתך.

דיוויד גולן: זה לא רק סעיף 8, זה כל הסעיפים שקשורים לחקלאות.

רננה שחר: אתמול היה פה נציג אגודת הדאונים לגבי מכון "בדק" תקנה 16.

רננה שחר: זה הנושא של אגרה שנתית למכון "בדק" לחידוש הרישיון.

רננה שחר: אנחנו מבקשים שבסעיף 16א בפרט 1, כשכתוב "מטוסים עד 700 קילוגרם", מתחת מספר הגדרים מירבי לחידוש באגרה אחת, במקום 6 יהיה 10.

רננה שחר: כמו כן אנחנו מבקשים לתקן את כותרת השוליים.

רננה שחר: במקום שיהיה כתוב "אגרה שנתית למכון בדק ורישיון אחזקה עצמית", יהיה כתוב, "אגרת חידוש רישיון למכון בדק, רישיון אחזקה עצמית ורישיון מכון הסמכה".

איתי עצמון: אפשר להעביר את זה ל"הסמכה" - - -

רננה שחר: לא.

לאה ורון: "אגרת חידוש רישיון למכון בדק"?

רננה שחר: "רישיון אחזקה עצמית ורישיון מכון הסמכה".

אופיר אקוניס: אני מבין שסעיף 8 הוצבע.

אופיר אקוניס: מי אמר שפותחים?

איתי עצמון: צריך קודם לפתוח מחדש את סעיף 16.

רננה שחר: בהתאם להנחיית הוועדה אתמול, אנחנו רוצים ב-16א(1), במקום "6" שייכתב "10".

רננה שחר: 10 הגדרים במקום 6.

דפנה עין דור: וזאת בהתאם לבקשת איגוד הדאונים להקל.

אופיר אקוניס: קיימתי דיון מחודש על סעיף 16א1.

אופיר אקוניס: "מספר הגדרים מירבי לחידוש באגרה אחת", 10 במקום 6, רק בסעיף 1 , מטוסים עד 700 קילוגרם.

אופיר אקוניס: נפתח, אושר ונסגר.

אופיר אקוניס: מה לגבי סעיף 8?

ירון אשכולות: סעיף 8 וסעיפים אחרים שמתייחסים לחקלאות מחליף את סעיף 10 בתקנה הקודמת.

ירון אשכולות: בסעיף 10 בתקנה הקודמת נאמר שעל אף מה שאמור בתקנות על האגרות, "מי שמפעיל דאון אולרה לייט, או כלי טיס המיועד להפעלה מבצעית בחקלאות והמבצע הפעלה כאמור, ישלם בעד הגשת בקשה למתן תעודת כושר טיסה ולחידושה אגרה של 432 שקלים".

ירון אשכולות: הסעיף הזה הורד מהתקנה והתעריף החדש שאנחנו צריכים לשלם הוא 2,300 שקל לפי משקל המטוס .

ירון אשכולות: ביקשנו להחזיר את ההקלה שהיתה ונעלמה.

דיוויד גולן: את כל הסעיפים שקשורים לחקלאות.

גדי רגב: איך הגעת ל-2,300 שקלים?

ירון אשכולות: סליחה, 1,500 שקלים.

דיוויד גולן: סליחה, ההעלאה היתה רק ב-400% ולא ב-1,200%.

גדי רגב: הסברנו קודם את עמדתנו הכוללת.

גדי רגב: נושא החקלאות, לטעמנו, זה עסק חקלאי, בדיוק כמו עסק תיירותי, כמו הובלת נוסעים, הובלת תיירים.

גדי רגב: לכן לטעמנו אין מהזווית של רת"א מקום להעדפה ספציפית לדבר הזה בהיבט של האגרות.

אופיר אקוניס: מהיבטים אחרים מה יש לכם לסייע לחקלאים?

גיורא רום: אנחנו לא אמורים לסייע לחקלאות.

גדי רגב: לא אנחנו צריכים לקבוע את סדר העדיפויות הלאומיות.

גדי רגב: אנחנו מוכנים להוריד אותם מקסימום מדרגה אחת, מ-1,500 ל-1,100.

אופיר אקוניס: אני מודה לך, רעיון טוב, אני מקבל.

דיוויד גולן: זה לא רעיון טוב.

אופיר אקוניס: אני מצטער, אנחנו חייבים לסיים.

אופיר אקוניס: אתה רוצה להשאיר את זה על 432 שקלים?

דיוויד גולן: חקלאות זאת בעיה.

אופיר אקוניס: אבל הבעיה החקלאית לא טופלה וזה לא השולחן לטפל בזה.

ירון אשכולות: אבל אם בתקנה הקודמת, המדינה רת"א והכנסת הכירו בזה שלחקלאות מגיעה הטבה מיוחדת, אין סיבה, בהזדמנות שפושקין מת, למחוק את זה.

אופיר אקוניס: מה היה הסכום שהצעתם?

דפנה עין דור: 1,100 שקלים.

דיוויד גולן: במקום 432 שקלים.

אופיר אקוניס: יש דברים שעולים, יש דברים שיורדים.

דפנה עין דור: בפרט 3 יהיה כתוב: "ויותר מ-700 עד 2,000 או שהוא כלי טייס המשמש להפעלה מבצעית בחקלאות".

ירון אשכולות: גם קאל עובדת בשביל החקלאות.

אופיר אקוניס: שמעתי את עמדת נציגי התעופה החקלאית ואת עמדת .

אופיר אקוניס: קיבלתי את עמדת רת"א - - -

ירון אשכולות: אנחנו עדיין מוחים על כך שהגידול האחוזי אצלנו הוא יותר גדול מכל טיסות המיליונרים והמסחריות האחרות.

אופיר אקוניס: מה אני צריך לעשות כדי לסגור את הישיבה?

לאה ורון: אתה מבקש בקשה לדיון מחדש בסעיף 8 ומאשר את הבקשה לדיון מחדש.

אופיר אקוניס: קיימנו את הדיון המחודש והמסקנה שלנו היתה - - -

לאה ורון: עורכת דין שחר תקריא את התוספת לפרט 3.

רננה שחר: "יותר מ-700 עד 2000 או או כלי טייס המיועד להפעלה מבצעית בחקלאות".

אופיר אקוניס: אם כך, פתחתי את הסעיף ומאשר אותו.

ירון אשכולות: "להפעלה מקצועית והמשמש…"

אופיר אקוניס: המיועד והמשמש להפעלה מבצעית בתחום החקלאות.

אופיר אקוניס: אני סוגר מחדש את סעיף 8, סעיף קטן 3.

אופיר אקוניס: התקנות אושרו, אני מאוד מודה לכם.

קריאה: סליחה, מה לגבי תקנה 22?

רננה שחר: היא לא אושרה.

רננה שחר: אנחנו נגיש אותה בנפרד יחד עם תקנות האנגלית.

אופיר אקוניס: היא נמחקה מהחוק.

אופיר אקוניס: הישיבה נעולה.